Θέλετε να ξεκινήσετε να εφαρμόζετε το κορεάτικο σύστημα καθαρισμού προσώπου; Μάθετε όλα όσα πρέπει να ξέρετε γι αυτό και... ετοιμαστείτε για μια τελείως καινούρια εμπειρία στην περιποίηση του δέρματος! Μπορείτε να βρείτε αναφορές για 5, 7 ή ακόμα και 10 βήματα του κορεάτικου συστήματος. Σε αυτά τα συστήματα, τα βασικά είναι τα 5 καθημερινά βήματα (τα αναλύουμε παρακάτω), ενώ 1-3 φορές την εβδομάδα αξίζει να κάνετε πιο διευρυμένη περιποίηση με 7 ή 10 βήματα (για τα πρόσθετα βήματα θα μιλήσουμε στο τέλος του άρθρου).\nΒήμα 1 Καθαρισμός με υδρόφιλο λάδι\nΤο πιο σημαντικό βήμα για όλα τα κορίτσια που αντιμετωπίζουν προβλήματα με σπυράκια, μαύρα στίγματα ή εσώκλειστα άσπρα σπυράκια (κάτω από το δέρμα).\nΦανταστείτε ότι στο τέλος της ημέρας οι πόροι σας είναι γεμάτοι με σμήγμα, ιδρώτα, σκόνη και make up... Πολύ ευχάριστο κοκτέιλ για την ανάπτυξη όλων των ειδών των βακτηρίων! Για να καθαρίσετε τους πόρους σε βάθος δεν αρκεί να βάλετε απλά λίγο αφρό ή γαλάκτωμα για ντεμακιγιάζ! Μόνο το υδρόφιλο λάδι έχει την κατάλληλη συγγένεια με το σμήγμα του δέρματος και μπαίνει βαθιά μέσα στον πόρο, αναμειγνύεται με το σμήγμα και... το διαλύει! Το μόνο που μένει είναι να απομακρύνετε το λάδι μαζί με τις «βρωμιές». Και εδώ έρχονται τα μαγικά! Μόλις απλώσετε λίγο νερό στο πρόσωπο, το λάδι θα γίνει λευκό γαλάκτωμα (αφρός) και θα απομακρυνθεί εύκολα από την επιδερμίδα χωρίς να αφήσει γυαλάδα!\nΔιαδικασία: Απλώνουμε μικρή ποσότητα υδρόφιλου ελαίου στο δέρμα και κάνουμε απαλό μασάζ. Στη συνέχεια, βρέχουμε το πρόσωπο με λίγο νερό (το λάδι θα ασπρίσει) και τρίβουμε προσεκτικά τις περιόχες του T (μέτωπο, μύτι και πηγούνι) έτσι ώστε να καθαρίσουμε καλά τους πόρους. Τέλος, ξεπλένουμε τον αφρό λαδιού με άφθονο νερό.\nΣε αυτό το βήμα βγαίνει και το make up, ακόμα και το αδιάβροχο.\nΜπορείτε να φτιάξετε υδρόφιλο λάδι στο σπίτι σας μέσα σε 5 λεπτά!\nΒήμα 2 Καθαρισμός με αφρό\nΟ σκοπός αυτού του βήματος είναι να απομακρύνουμε τον ιδρώτα και τα υπολείμματα του αφρού υδρόφιλου λαδιού.\nΔιαδικασία: Καθαρίστε το πρόσωπο με έναν βιολογικό αφρό καθαρισμού ΧΩΡΙΣ SSL και αλκόολ.\nΒήμα 3 Τόνικ/Τόνερ\nΓνωρίζετε ότι το δέρμα σας χάνει το 70% του νερού με το οποίο πλένεστε στα πρώτα 3’’; Μετά τον καθαρισμό, πρέπει να χρησιμοποιήσετε ένα ειδικό tonic water (ή αλλιώς mist water) για να «κλειδώσετε» το νερό μέσα στην επιδερμίδα. Φυσικά πρέπει να περιέχει συγκεκριμένα συστατικά τα οποία δεσμεύουν τα μόρια του νερού – ψάξτε στην ετικέτα του προϊόντος για κάτι από τα παρακάτω: υαλουρονικό οξύ, κολλαγόνο, ουρικό οξύ, πρωτεΐνες ρυζιού ή μεταξιού.\nΗ δεύτερη δουλειά του τόνικ είναι να «ισιώσει» το PH του δέρματος. Όλα τα καθαριστικά προσώπου έχουν PH πάνω από 7. Το τόνικ έχει ελαφρώς όξινο PH (4-5) και έτσι επαναφέρει την επιδερμίδα στο επιθυμητό PH του 5.5.\nΜπορείτε να φτιάξετε ένα τόνερ στο σπίτι σας μέσα σε 2 λεπτά!\nΒήμα 4 Essence (gel/γαλάκτωμα/ρευστό έλαιο)\nΈνα προϊόν το οποίο προετοιμάζει το δέρμα μας για την εφαρμογή της κρέμας. Συνήθως περιέχει συστατικά τα οποία αυξάνουν τη διαπερατότητα της μεμβράνης στο λιπιδικό φράγμα τις επιδερμίδας (για να εισχωρήσουν τα ενεργά συστατικά πιο εύκολα μέσα στο δέρμα). Χωρίς αυτό το βήμα, κάποια συστατικά (για παράδειγμα το πολύτιμο κολλαγόνο) δεν μπορούν να περάσουν το φράγμα της επιδερμίδας.\nΒήμα 5 Κρέμα\nΕπιτέλους φτάσαμε στην κρέμα! Ο σκοπός της είναι να κάνει αναδόμηση της επιδερμίδας, να προσφέρει ενυδάτωση και να ασκήσει αντιοξειδωτική δράση. Κάποιες κρέμες έχουν και επιπλέον ιδιότητες (για παράδειγμα καταπολεμούν φλεγμωνές, χαλάρωση ή διάφορες ατέλειες του δέρματος).\nΕδώ τελειώνουμε την καθημερινή μας ρουτίνα. Έαν έχετε χρόνο και όρεξη, μπορείτε να προσθέσετε σε αυτή 2-5 επιπλέον βήματα 1-3 φορές την εβδομάδα.\nΠρόσθετα βήματα στο σύστημα με 7 προϊόντα:\nΠίλινγκ (μετά τον καθαρισμό με αφρό)\nΣυνήθως είναι πίλινγκ με οξέα φρούτων 1-2 φορές την εβδομάδα.\nΣέρουμ (μετά το Essence)\nΤο σέρουμ είναι ένα προϊόν περιποίησης με αυξημένη συγκέντρωση ενεργών συστατικών. Μπορεί να είναι σε μορφή ελαίου ή gel. Προτείνεται ειδικά για ηλικίες 35+ 1-3 φορές την εβδομάδα.\nΠρόσθετα βήματα στο σύστημα με 10 προϊόντα:\nΚρέμα για τα μάτια (μαζί με την κρέμα προσώπου)\nΜπορείτε να χρησιμοποιήσετε ξεχωριστή κρέμα για το δέρμα γύρω από τα μάτια. Αυτή η κρέμα θα περιέχει ειδικά συστατικά προσαρμοσμένα για τη λεπτή επιδερμίδα της περιοχής. 1-7 φορές την εβδομάδα.\nPatch για τα μάτια ή/και μάσκα προσώπου (μετά το σέρουμ)\nΕπιπλέον πολυτέλεια για το δέρμα σας! 1-3 φορές την εβδομάδα. Τα patches απομακρύνουν τους μαύρους κύκλους και ενυδατώνουν την επιδερμίδα. Χρησιμοποιήστε τα κάθε φορά μετά από μια δύσκολη μέρα (στρες, ταξίδι, party).\nΕπιπλέον αντιηλιακή προστασία (τελευταίο βήμα)\nΑφορά μόνο αυτές που κάνουν τη ρουτίνα περιποίησης και το πρωί. Συνήθως κάνουμε τη ρουτίνα μόνο το βράδυ, αλλά αν έχετε πολυτέλεια ελεύθερου χρόνου... μην ξεχάσετε να την ολοκληρώσετε με ένα προϊόν με SPS και UV φίλτρα!\nΧημικά από την πρώτη μέρα της ζωής μας... Δείτε τι περιέχει μια συνηθισμένη κρέμα για την αλλαγή της πάνας\nΟι δερματίτιδες και οι αλλεργίες είναι, δυστυχώς, ένα συνηθισμένο πρόβλημα ενός μωρού ή ενός μικρού παιδιού. Όλες οι μαμάδες θέλουν να προστατέψουν το μικρό τους από τους ερεθισμούς και τις κοκκινίλες και βάζουν άφθονη κρέμα κατά την αλλάγη της πάνας. Κοιτάξτε, όμως, τι περιέχει μια συνηθισμένη κρέμα:\nΣυστατικά του σαμπουάν. Διαβάζουμε την ετικέτα\nΚοιτάξτε προσεκτικά την ετικέτα του σαμπουάν σας. Μετά το Aqua, σχεδόν σίγουρα θα βρείτε το Sodium Laureth Sulfate. Τι είναι αυτό; Ένα συνθετικό παράγωγο του πετρελαίου που δημιουργεί τον αφρό στο σαμπουάν.\nΠώς να διαβάσω την ετικέτα μιας κρέμας; Αλφαβητικά όλα τα συστατικά της κρέμας\nΚάθε χρόνο, στον οργανισμό μίας γυναίκας μπαίνουν περίπου 2.5 κιλά χημικές ουσίες από τις κρέμες, τα κραγιόν και τα υπόλοιπα καλλυντικά που χρησιμοποιεί. Όλες αυτές οι ουσίες κυκλοφορούν στο αίμα μας και μπορεί να προκαλέσουν μεταλλάξεις στα κύτταρα, αυτοάνοσες παθήσεις και καρκίνο.\nΕπικίνδυνα συστατικά μιας εμπορικής κρέμας - τι να προσέχω κατά την αγορά;\nΓια να δούμε τι ακριβώς πληρώνουμε όταν αγοράζουμε μια κρέμα, πήγαμε στο σουπερμάρκετ και διαλέξαμε μια τυχαία κρέμα πολύ γνωστής μάρκας, με κόστος γύρω στα 20 ευρώ. Στη συνέχεια, εξετάσαμε ένα-ένα τα συστατικά της και κάναμε κάποιες στατιστικές αναλύσεις (στην ετικέτα μιας κρέμας τα συστατικά αναγράφονται με βάση την περιεκτικότητά τους, ξεκινώντας από το συστατικό με την υψηλότερη περιεκτικότητα και τελειώνοντας σε αυτό με τη μικρότερη).\nΑπό τι αποτελείται μια εμπορική κρέμα;\nΑς διαβάσουμε προσεκτικά την ετικέτα μιας τυχαίας εμπορικής κρέμας. Γνωρίζετε τι ακριβώς κρύβεται πίσω από τις ονομασίες όλων των συστατικών; Μπορεί να ακουστεί υπερβολικό, αλλά η αλήθεια είναι ότι, στις περισσότερες περιπτώσεις, περισσότερο από το 50% των συστατικών μιας κρέμας ειναι από άχρηστα έως επιβλαβή για το δέρμα σας! Ας δούμε τα πιο συνηθισμένα παραδείγματα:\nΤι κρύβει η ετικέτα; Όλα τα συστατικά της εμπορικής κρέμας και του σαμπουάν\nΚατηγορίες συστατικών μιας εμπορικής κρέμας: συντηρητικά, γαλακτωματοποιητές, αρωματικές ουσίες και σιλικόνες\nΓνωρίζετε τι ακριβώς κρύβεται πίσω από τις ονομασίες όλων των συστατικών; Μπορεί να ακουστεί υπερβολικό, αλλά η αλήθεια είναι ότι, στις περισσότερες περιπτώσεις, περισσότερο από το 50% των συστατικών μιας κρέμας ειναι από άχρηστα έως επιβλαβή για το δέρμα σας! Ας δούμε τα πιο συνηθισμένα παραδείγματα…συνέχεια\nΠώς να κάνω ενυδάτωση στo δέρμα των χεριών; Γιατί δημιουργούνται ρυτίδες στα χέρια; Γιατί τα χεριά γερνάνε νωρίτερα από το πρόσωπο;\nΤο δέρμα των χεριών διαφέρει πολύ από το δέρμα του προσώπου ή του υπόλοιπου σώματος. Το δέρμα στους καρπούς δέχεται μεγάλες καταπονήσεις, καθώς εκτελούμε καθημερινά πολυάριθμες κινήσεις με τα χέρια μας.\nΤι μπορούμε να κάνουμε για να προστατεύσουμε τα χέρια μας από την πρόωηρη γήρανση;\nΔιαβάσατε γιατί δημιουργούνται ρυτίδες στα χέρια και γιατί τα χεριά γερνάνε νωρίτερα από το πρόσωπο.\nΤώρα ξέρουμε τι μπορούμε να κάνουμε για να προστατεύσουμε τα χέρια μας από την πρόωηρη γήρανση:\nΠώς να απαλλαγώ από τον χρωματισμό του δέρματος κατά την εγκυμοσύνη; Πώς να αντιμετωπίσω τις σκούρες κηλίδες στο δέρμα κατά την εγκυμοσύνη;\nΗ μελανίνη (χρωστική ουσία του δέρματος) βρίσκεται κάτω από τον έλεγχο του ορμονικού συστήματος. Οι ορμονικές διαταραχές που παρουσιάζονται κατά την εγκυμοσύνη μπορούν να προκαλέσουν ξαφνική αύξηση της παραγωγής μελανίνης, με αποτέλεσμα να δημιουργηθούν σκούρες κηλίδες στο δέρμα της μέλλουσας μαμάς. Δεν πρέπει να σας αγχώνουν αυτές οι πανάδες, καθώς θα φύγουν μόνες τους μετά από τη γέννα.


Παράσταση διαμαρτυρίας από τους αγρότες στην Αντιπεριφέρεια Χανίων - Ανατολή\nΑρχική Χανιά Ρεπορτάζ Παράσταση διαμαρτυρίας από τους αγρότες στην Αντιπεριφέρεια Χανίων\nΠαράσταση διαμαρτυρίας από τους αγρότες στην Αντιπεριφέρεια Χανίων\nΠαράσταση διαμαρτυρίας στο γραφείο του αντιπεριφερειάρχη Χανίων πραγματοποίησαν μέλη της “Ενωτικής Ομοσπονδίας Αγροτικών Συλλόγων Ν. Χανίων”.\nΟι αγρότες διαμαρτύρονται για μια σειρά από θέματα που αφορούν την παραγωγή και τα προϊόντα τους. Ειδικότερα μίλησαν για καθυστέρηση στην υλοποίηση του προγράμματος δακοκτονίας. Από τη μεριά του ο αντιπεριφερειάρχης Χανίων Απ. Βουλγαράκης επισήμανε πως ¨δεν υπάρχει καμία καθυστέρηση, είμαστε εντός των χρονοδιαγραμμάτων. Ωστόσο την τελευταία 8 ετία με το να κάνει τους διαγωνισμούς για τα φυτοφάρμακα το Υπουργείου υπάρχει μεγάλη καθυστέρηση για την προμήθεια τους. Ας ελπίσουμε ότι το Υπουργείο δεν θα καθυστερήσει περαιτέρω αφού εμείς ως Περιφέρεια έχουμε φυτοφάρμακα μόνο για τον πρώτο ψεκασμό που θα ξεκινήσει την επόμενη εβδομάδα¨.\nΟι αγρότες κατέθεσαν υπόμνημα στο οποίο διεκδικούν αποζημιιώσει για ζημιές σε ελιές και αμπέλια από τα καιρικά φαινόμενα, να μην επιβαρυνθούν για τους δασικούς χάρτες και το περιβαλλοντικό τέλος κα.\nΕνώπιον του Μονομελούς Πρωτοδικείου Χανίων βρίσκονται δύο μέλη της “Ενωτικής Ομοσπονδίας” με την κατηγορία της διατάραξης της κοινής ειρήνης για κινητοποιήσεις στις οποίες είχαν συμμετάσχει στο παρελθόν.\nΤη στήριξη τους στους δύο αγρότες έχουν εκφράσει μέλη σωματείων και συναδέλφοι τους.\nΠροηγούμενο άρθροΠλούσιο πολιτιστικό καλοκαίρι στο Ρέθυμνο\nΕπόμενο άρθροΔυο έργα στην Ιεράπετρα εντάσσονται στο ΕΠ Κρήτη 2014-2020


ΕΙΔΗΣΕΙΣ 02/02/2019 - 21:03 | Author: Newsroom\nΜε μεγάλη αγωνία παρακολουθούν χιλιάδες συνταξιούχοι και εν ενεργεία δημόσιοι υπάλληλοι τις δικαστικές εξελίξεις γύρω από τα αναδρομικά. Η χθεσινή δίκη στο ΣτΕ, και η οξεία αντιπαράθεση των νομικών του δημοσίου με αυτούς των προσφευγόντων δίνει άλλον αέρα στην υπόθεση με τους ανώτατους δικαστές να προσπαθούν να λύσουν το γόρδιο δεσμό.\nΤην Παρασκευή συνεδρίασε η Ολομέλεια του Ανωτάτου Ακυρωτικού Δικαστηρίου με πρόεδρο της Αικατερίνη Σακελλαροπούλου και εισηγήτρια την σύμβουλο Επικρατείας Κωνσταντίνα Φιλοπούλου για να κρίνει τη συνταγματικότητα της περικοπής των τριών δώρων (δώρα-επιδόματα Χριστουγέννων, Πάσχα και θερινής αδείας δηλ. 13ο και 14ο μισθό) στους εν ενεργεία δημοσίους υπαλλήλους, στους υπαλλήλους των ΟΤΑ, ΝΠΔΔ και ΜΠΙΔ κ.λπ.\nΤο ΣΤ΄ Τμήμα έχει κρίνει σύμφωνα με Το Βήμα αντισυνταγματικές τις περικοπές των δώρων των εν ενεργεία δημοσίων υπαλλήλων, υπαλλήλων ΟΤΑ, ΝΠΔΔ και ΜΠΙΔ κ.λπ. και λόγω της αντισυνταγματικότητας παρέπεμψε προς οριστική κρίση το όλο ζήτημα στην Ολομέλεια του ΣτΕ. Σύμφωνα με τις αποφάσεις του ΣΤ΄ Τμήματος (2626-2635/2018) οι επίμαχες περικοπές που έγιναν με το νόμο 4093/2012 από 1.1.2013, αντίκεινται στα άρθρα 25 και 4 του Συντάγματος και τις απορρέουσες από αυτά αρχές της ισότητας και της αναλογικότητας.\nΗ Α∆Ε∆Υ συνιστά σε όλους τους εργαζομένους στο Δημόσιο να ασκήσουν αγωγές μέχρι τα τέλη Μαρτίου.\nΠαράλληλα, σε ενημερωτική εκδήλωση που πραγματοποίησε προχθές η ΕΝΥΠΕΚΚ με τη συμμετοχή των Αλέξη Μητρόπουλου, Γιώργου Ρωμανιά, Δημήτρη Μπούρλου, Χάρη Μπουκουβάλα και Κωνσταντίνου Τσαγκαρόπουλου καταγγέλθηκε ότι ο ΕΦΚΑ καθυστερεί τεχνηέντως λόγω προεκλογικής περιόδου την ανάρτηση των εκκαθαριστικών των συνταξιούχων στην οποία εμφανίζεται η προσωπική διαφορά, ποσό που θα επικρέμαται πάντα απειλητικό πάνω από τα κεφάλια των συνταξιούχων, ακόμα κι αν γλίτωσαν την περικοπή εντός του 2019.\nΓια παράδειγμα, τα 1.000 ευρώ σύνταξη, στο εκκαθαριστικό χωρίζονται στην εθνική σύνταξη ύψους 384 ευρώ, στην ανταποδοτική ύψους 436 ευρώ, και την προσωπική διαφορά ύψους 180 ευρώ, ποσό το οποίο δεν είναι εγγυημένο ότι θα χορηγείται τα επόμενα χρόνια. Οι ομιλητές εξέφρασαν την απορία τους και ταυτόχρονα την ανησυχία τους για την καθυστέρηση της έκδοσης των αποφάσεων επί των προσφυγών κατά του νόμου Κατρούγκαλου (ν. 4387/2016) που εκδικάστηκαν προ 15μήνου (στις 4-10-2017), πολύ περισσότερο που έχει προηγηθεί η παραίτηση του πρώην προέδρου του ΣτΕ Νίκου Σακελλαρίου με υπαινιγμούς για παρεμβάσεις στο έργο του αναφορικά με τον ασφαλιστικό νόμο.\nΑκολουθούν μια σειρά από χρήσιμες πληροφορίες για τα αναδρομικά και τον τρόπο διεκδίκησή τους από τους δημοσίους υπαλλήλους:\n1. Ποιο είναι το ύψος των διεκδικούμενων αναδρομικών;\nΕως 3.000 ευρώ για την τριετία 2016-2018 είναι το ποσό των αναδρομικών από τα κομμένα δώρα που διεκδικούν όχι μόνο οι εν ενεργεία υπάλληλοι της Δημόσιας Διοίκησης αλλά και όλοι οι υπάλληλοι του ευρύτερου δημόσιου τομέα.\n2. Ποιους αφορά;\nΗ αντισυνταγματικότητα της κατάργησης των δώρων αφορά το σύνολο των υπηρετούντων στο ∆ημόσιο, στους ΟΤΑ, στα ΝΠ∆∆ και τον ευρύτερο δημόσιο τομέα (εκτός από ∆ΕΗ, ΕΥ∆ΑΠ, ΕΥΑΘ, ΕΛΤΑ, όπου εμμέσως ισχύει καθεστώς εισηγμένης και οι υπάλληλοι λαμβάνουν ακόμη δώρα). Συνολικά αφορά πάνω από 535.000 υπαλλήλους οι οποίοι υπηρετούν στον δημόσιο τομέα.\n3. Ποιο είναι το χρονικό εύρος των διεκδικήσεων;\nΜε αγωγή που ασκείται εντός του 2019 μπορούν να διεκδικηθούν δώρα και επιδόματα για το 2017, το 2018 και το 2019. ∆εν μπορούν να διεκδικηθούν αναδρομικά από παρελθόντα έτη αυτών, καθώς υπάρχει ειδική διάταξη νόμου που ορίζει ότι διεκδικήσεις αποδοχών από δημοσίους υπαλλήλους ανατρέχουν σε διετία.\n4. Ποια είναι η στάση της κυβέρνησης στο θέμα των αναδρομικών συνταξιούχων και δημοσίων υπαλλήλων;\nΗ κυβέρνηση τηρεί στάση αναμονής, περιμένοντας ταυτόχρονα και την κρίση του ΣτΕ για τις διατάξεις του νόμου Κατρούγκαλου, η οποία άλλωστε θα καθορίσει και το εύρος της αναδρομικότητας των συνταξιούχων. Θα είναι από τη δημοσίευση της απόφασης του Ιουνίου του 2015 (σ.σ.: για όσους δεν είχαν ασκήσει αγωγές) και μέχρι σήμερα, ή μέχρι τον Μάιο του 2016, όταν δηλαδή μπήκε σε εφαρμογή ο νόμος Κατρούγκαλου (δηλαδή αναδρομικά ενός έτους;).\n5. Ποιο είναι το συνολικό κόστος όλων των αναδρομικών;\nΤο συνολικό κόστος των αναδρομικών έχει αποτυπωθεί σε οικονομική ανάλυση από το υπουργείο Εργασίας και εκτιμάται ότι για ένα έτος το ποσό είναι 4,4 δισ. ευρώ, ενώ για όλη την περίοδο των περικοπών, δηλαδή από 1/1/2013 ώς και το 2018, το ποσό ανέρχεται στα 24 δισ. ευρώ.\n6. Ποιες είναι οι εκτιμήσεις για την τύχη των αναδρομικών;\nΚύκλοι του υπουργείου Εργασίας υποστηρίζουν ότι μεγαλύτερες πιθανότητες να δικαιωθούν έχουν οι αγωγές που αφορούν το χρονικό διάστημα από το 2012 έως την πρώτη απόφαση του ΣτΕ (Ιούνιος 2015).\n7. Ποιοι μπορούν να διεκδικήσουν τα αναδρομικά;\nΑναδρομικά από τα κομμένα δώρα μπορούν να διεκδικήσουν:\n– Εν ενεργεία δημόσιοι υπάλληλοι.\n– Εν ενεργεία υπάλληλοι ΟΤΑ.\n– Εν ενεργεία υπάλληλοι ΝΠΔΔ.\n– Αορίστου χρόνου δημόσιοι υπάλληλοι, υπάλληλοι ΟΤΑ και υπάλληλοι ΝΠΔΔ.\n– Συνταξιούχοι δημόσιοι υπάλληλοι που αποχώρησαν το 2017 ή και το 2018 (διεκδικούν για την περίοδο ενέργειας).\n8. Ποια είναι η συμφέρουσα νομική κίνηση;\nΤο κόστος των δικαστικών εξόδων είναι μικρότερο με το σχήμα της ομαδικής αγωγής. Στην ομαδική αγωγή εντάσσονται συνήθως υπάλληλοι που υπηρετούν στον ίδιο κλάδο ή αντικείμενο.\n9. Ποια είναι η θέση των θεσμών απέναντι στο όλο θέμα των αναδρομικών;\nΟι θεσμοί ζητούν τόσο από το υπουργείο Εργασίας όσο και το υπουργείο Οικονομικών να βρουν λύση που να είναι συμβατή με τις δικαστικές αποφάσεις, διασφαλίζοντας ότι δεν θα υπάρξει δημοσιονομικός εκτροχιασμός, χωρίς να αποκλειστεί το ενδεχόμενο, αν χρειαστεί, να βρεθούν ισοδύναμα που θα αποσοβήσουν ένα τέτοιο ενδεχόμενο.\n10. Πότε θα υπάρχει καθαρή εικόνα για το θέμα;\nΗ απόφαση του ΣτΕ, κατά τη χθεσινή του συνεδρίαση που αφορά τα αναδρομικά για τους δημοσίους υπαλλήλους, αναμένεται εντός 4-5 μηνών.\nΚινητοποίηση της ΑΔΕΔΥ για τη χορήγηση των αναδρομικών του 13ου και 14ου μισθού\nNews Tag: ΑΝΑΔΡΟΜΙΚΑΔΗΜΟΣΙΟΙ ΥΠΑΛΛΗΛΟΙΟΤΑ


Ο λαός (δεν) ξεχνά: "Ο,τι θέλει ο λαός..."\nΠόσο αυτοκαταστροφικός λαός μπορεί να είμαστε πια;;;\nΑναρτήθηκε από fanis panagiotopoulos στις 12:39 μ.μ.\nΕτικέτες κοινωνία, πατριωτισμός\nΤι αχάριστος κωλολαός οι Έλληνες!\nΓιώργο Παπανδρέου, εξόντωσέ τους όλους και φέρε καλό κόσμο από το Μπαγκλαντές!\nΑυτοί δέχονται να ζήσουν δέκα σε σπίτι τριάντα τετραγωνικών και θα φιλάνε τα πόδια του εργοδότη όταν τους δίνει μισθό πεντακοσίων ευρώ και δουλεύουν δεκαεξάωρο κάθε μέρα. Όχι σαν τους τεμπελχανάδες έλληνες που θέλουν και σπίτι, και αμάξι, και οχτάωρο και τριάντα τετραγωνικά κατ'άτομο στο σπίτι τους και περίθαλψη υγείας.\nΦτιάξε μια νέα Ελλάδα με νέους Έλληνες!\nΕκτέλεσε τους παλιούς τεμπελχανάδες!\nΟ νέος έλληνας πρέπει να επιβιώνει με ψωμί και νερό και να ζει για να δουλεύει.\nΖήτω το ΠΑΣΟΚ!\nΓιώργο μόνο εσυ μπορείς!\n2 Ιουνίου 2011 - 8:44 π.μ.\nΕναλλακτικές προτάσεις αυτοκτονίας!\nΟμιλία στη Βουλή 27/6/2011\nΗ σιωπηλή πλειοψηφία δε λέει πολλά, αλλά τα λέει ό...\nΔεν είμαι με το ΠΑΣΟΚ\nΔεν πέφτουν από τον ουρανό...\nΠλατεία όπως Κουκούλι\nΑγανακτώντας με τους "αγανακτισμένους"


“Πάρτυ” στο σουηδικό κοινοβούλιο | Newsfilter\nHome Ειδήσεις Περίεργα “Πάρτυ” στο σουηδικό κοινοβούλιο\nPosted By: Απόστολος Κρητικόςon: 01 Ιουλίου, 2008 In: Περίεργα4 Comments\nΣε περίπτωση που έχετε παιδιά και θέλετε να οργανώσετε ένα πάρτυ θα πρέπει να είστε πολύ προσεκτικοί σχετικά με τη λίστα καλεσμένων.\nΣτη Σουηδία, στην πόλη Λουντ, προκλήθηκε σοβαρό ζήτημα που έφθασε μάλιστα στο κοινοβούλιο όταν ένα 8χρονο αγόρι δεν κάλεσε δυο συμμαθητές του στο πάρτι των γενεθλίων του. Θεωρήθηκε από το σχολείο ότι παραβιάστηκαν τα δικαιώματα των δύο παιδιών και το γεγονός καταγγέλθηκε στο σουηδικό κοινοβούλιο. Η κατηγορία στηρίχθηκε στο γεγονός ότι εφόσον οι προσκλήσεις μοιράστηκαν εντός των σχολικών εγκαταστάσεων, έπρεπε να προσκληθούν οι πάντες.\nΑναλυτικότερα όταν ο 8χρονος μοίρασε τις προσκλήσεις στην τάξη, δεν έδωσε σε δύο από τους συμμαθητές του. Ο δάσκαλος, που αντιλήφθηκε το όλο σκηνικό, κατάσχεσε όλες τις προσκλήσεις και επικαλέστηκε ζήτημα διακρίσεων ανάμεσα στα παιδιά. Μετά την προώθηση του θέματος στο κοινοβούλιο ο πατέρας του 8χρονου αναγκάστηκε να καταθέσει έγγραφη απολογία στην οποία έπρεπε να δικαιολογηθεί. Οι επίσημες λοιπόν δικαιολογίες ήταν ότι το ένα από τα δύο παιδιά δεν καλέστηκε γιατί και εκείνο δεν είχε καλέσει τον 8χρονο στο δικό του πάρτυ ενώ με το δεύτερο υπήρξε φιλονηκία.\n1 Ιουλίου 2008 at 17:28\nΓι΄αυτό δεν κάνω πάρτυ σπίτι μου εδώ και καιρό!!! Είδες μπλεξίματα που μπορεί να έχει κανένας?\nBy the way, το άρθρο δεν έχει τίτλο 🙂\n1 Ιουλίου 2008 at 17:50\n@asynadak: Δίκαιο έχεις. [FIXED]\n5 Ιουλίου 2008 at 07:56\nΣτη Σουηδία έχουν λυμένα όλα τα σοβαρά προβλήματα της χώρας, κι έτσι δεν έχουν με τι ν’ασχοληθούν.\n6 Ιουλίου 2008 at 22:46\nΝα σημειωθεί επίσης ότι στην Σουηδία, εκτός του ότι έχουν λύσει όλα τα προβλήματά τους, σημειώνονται τα μεγαλύτερα ποσοστά αυτοκτονιών, αλκοολισμού και χρήση ναρκωτικών στην Ευρώπη.\nΟπότε δεν τους θαυμάζω καθόλου!


Παραλία Πρασούδι | | Δώδεκα\nΤο Πρασούδι βρίσκεται στη νοτιοδυτική πλευρά της Κέρκυρας, κοντά στο πανέμορφο και μεγάλο χωριό του Άγιου Ματθαίου. Απέχει από αυτό περίπου 4 χιλιόμετρα. Η ονομασία Πρασούδι προέρχεται από το φυτό πρασουλίδα που φυτρώνει στα βράχια λίγα μέτρα πάνω από την ακτή. Το Πρασούδι είναι μια μικρή αμμουδερή παραλία με λίγα βότσαλα και διάσπαρτα βραχάκια μέσα στη θάλασσα. Εκεί θα βρείτε λίγες ξαπλώστρες και ομπρέλες προς ενοικίαση, αλλά καλό θα ήταν να έχετε μαζί σας τα απαραίτητα για να απολαύσετε με σχετική άνεση το μπάνιο σας, μιας και δεν υπάρχουν άλλες υποδομές. Σε αυτή την παραλία η έκθεση στον άνεμο είναι μεγάλη γεγονός που την καθιστά ακατάλληλη για οικογένειες με μικρά παιδιά. Πάρτε τη μάσκα σας και εξερευνήστε τα βραχάκια κάτω από το νερό και στη συνέχεια απολαύστε τον ήλιο και την ηρεμία που προσφέρει το Πρασούδι, καθώς είναι από τις πιο ήσυχες παραλίες της περιοχής. Πάνω στην παραλία υπάρχει και μια ψαροταβέρνα η οποία φημίζεται για τα φρέσκα θαλασσινά της, ιδιαίτερα για τους αστακούς.\nOlder Entry Παραλία Περουλάδες\nNewer Entry Παραλία Πετριτή


Γιώργος Καπόπουλος: "Διαφοροποιήσεις στο ευρωπαϊκό σκηνικό" | Εφημερίδα η Εποχή\nΓιώργος Καπόπουλος: "Διαφοροποιήσεις στο ευρωπαϊκό σκηνικό"\nΟ Γιώργος Καπόπουλος περιγράφοντας στην «Εποχή» το ευρωπαϊκό σκηνικό, που διαμορφώνεται μετά την διαπραγμάτευση του ελληνικού ζητήματος, επιχειρεί να αναλύσει τις διαφοροποιήσεις, που εμφανίστηκαν μεταξύ Γαλλίας και Γερμανίας, αλλά και στο εσωτερικό της δεύτερης. Σχολιάζει τις προοπτικές αλληλεπίδρασης μεταξύ ριζοσπαστικής αριστεράς και σοσιαλδημοκρατίας εν όψει εκλογών στην Ιβηρική χερσόνησο και κάνει μια πρώτη εκτίμηση της εκλογής του Τζέρεμι Κόρμπιν στην ηγεσία των Εργατικών στην Αγγλία.\nΠοιες ήταν οι επιπτώσεις στην Ευρώπη, γενικά, από τη διαπραγμάτευση του ελληνικού ζητήματος και της τελικής συμφωνίας;\nΣτο μεγαλύτερο μέρος της περιόδου της διαπραγμάτευσης, μετά τον ενθουσιασμό της αρχής και τις κάποιες διαφοροποιήσεις, επικράτησε η πεποίθηση ότι είχαμε απέναντί μας ένα αρραγές μέτωπο των εταίρων. Στη δραματική κορύφωση της διαπραγμάτευσης, δηλαδή στη σύνοδο της 12ης Ιουλίου, αποτυπώθηκαν για πρώτη φορά έντονες διαφοροποιήσεις. Διαφοροποίηση μεταξύ της Γαλλίας και της Γερμανίας, η πρώτη μετά την υποταγή του Ν. Σαρκοζί στην Α. Μέρκελ, τον Ιούνιο του 2010. Αυτή η διαφοροποίηση έγινε με αφορμή την Ελλάδα και στη συνέχεια αποδείχτηκε ότι είχε μεγαλύτερο βάθος. Υπήρξε, επίσης, διαφοροποίηση της Κομισιόν, τόσο του Ζ.Κ. Γιούνκερ, χριστιανοδημοκράτη, που ανήκει στο Ευρωπαϊκό Λαϊκό Κόμμα, όσο και του αρμόδιου Ευρωπαίου επίτροπου, Π. Μοσκοβισί. Επιπλέον και, κυρίως, τις ημέρες που ακολούθησαν αυτή τη σύνοδο και την αποκάλυψη του σχεδίου Σόιμπλε, σημειώθηκε διάρρηξη της συναίνεσης χριστιανοδημοκρατών – σοσιαλδημοκρατών στο εσωτερικό της Γερμανίας, για πρώτη φορά δημόσια από τον πρώτο μεγάλο συνασπισμό μεταξύ τους, το 2005.\nΔιετία ουσιωδών διαφοροποιήσεων\nΠοια είναι η βαθύτερη αιτία αυτών των διαφοροποιήσεων;\nΗ Γαλλία, προφανώς, ανέγνωσε ότι η τακτική του Σόιμπλε στη διαπραγμάτευση με την Ελλάδα, είχε περισσότερο ως αφορμή και άλλοθι, παρά ως πραγματικό στόχο την Ελλάδα. Με την εμμονή, όλα να συζητούνται στο Γιούρογκρουπ, να μη γίνεται πολιτική διαβούλευση, να μη λαμβάνεται υπόψη η νομιμοποίηση της λαϊκής ετυμηγορίας, ο Σόιμπλε προανήγγειλε αυτό, που διέρρευσε ως δικό του σχέδιο στις αρχές του Ιουλίου: να πάψει η δημοσιονομική πειθαρχία, όπως την ορίζει το δημοσιονομικό σύμφωνο, να είναι αντικείμενο πολιτικής διαβούλευσης σε επίπεδο Κομισιόν και να μεταφερθεί στην αρμοδιότητα μιας ανεξάρτητης αρχής, που θα συγκροτηθεί με βάση το Γιούρογκρουπ και θα αποφασίζει με αυτοματισμό αλγορίθμου την επιβολή κυρώσεων. Αυτό, η Γαλλία δεν μπορούσε να το δεχτεί, αφού η ίδια αποκλίνει από το δημοσιονομικό σύμφωνο, αλλά ούτε και η Ιταλία.\nΠαράλληλα, υπήρξαν κινήσεις από την άλλη πλευρά, από το στρατόπεδο που θέλει πολιτική προσέγγιση αυτών των ζητημάτων και μεγαλύτερη χαλαρότητα. Ο Φ. Ολάντ έδωσε το περίγραμμα της διακυβέρνησης της ευρωζώνης, έτσι όπως την εννοεί η Γαλλία, την οποία αργότερα συμπλήρωσε ο Γάλλος υπουργός Οικονομίας, Ε. Μακρόν, και μιλάει για μετατροπή της Κομισιόν σε κυβέρνηση της ευρωζώνης και για συγκρότηση κοινοβουλίου της ευρωζώνης. Πίσω από αυτά τα γκρίζα θεσμικά και νομικά ζητήματα κρύβεται η ουσία: η αμφισβήτηση του αυτοματισμού της λιτότητας, η ανάγκη λαϊκής νομιμοποίησης της κυρίαρχης δημοσιονομικής πολιτικής και η άρση του αυτοματισμού των κυρώσεων. Έχει μεγάλο ενδιαφέρον ότι ο αυστριακός καγκελάριος, Β. Φάιμαν, την περασμένη Παρασκευή, συγκάλεσε στη Βιένη άτυπη σύσκεψη με θέμα «Εναλλακτικές πολιτικές και λιτότητα». Στην ίδια γραμμή κινούνται, και συμμετέχουν στη «διάσκεψη»της Βιέννης και οι: Μ. Σουλτς, Μ. Βάλς, Μ. Ρέντσι με την πιο ενδιαφέρουσα προσθήκη να είναι αυτή του Ζ. Γκάμπριελ. Πρόκειται για μια δυναμική, εν κινήσει, που ακόμα δεν έχει διαμορφωθεί.\nΠροφανώς, ο Σόιμπλε, σαν έμπειρος πολιτικός, θέλησε να επιτεθεί προληπτικά. Διέδωσε, λοιπόν, ένα νον πέιπερ, το οποίο μιλά για μεθόδευση χρεοκοπίας εντός της ευρωζώνης, για άρνηση κοινής ευρωπαϊκής εγγύησης των καταθέσεων, για κεφαλαιώδη, δηλαδή, πράγματα. Αυτό που κάνει στην ουσία, διότι δεν τρέφει αυταπάτες, είναι να επιχειρήσει τον εγκλωβισμό της Μέρκελ και του Γκάμπριελ στο σημερινό στάτους κβο είτε να τους ανεβάσει το κόστος της διαφοροποίησης.\nΟ ορίζοντας για όλα αυτά είναι αυτός που έχει περιγραφεί από τους Ολάντ και Μακρόν: να αρχίσει η διαβούλευση για τη θεσμική εμβάθυνση της ευρωζώνης, μετά τις εκλογές του 2017 σε Γαλλία και Γερμανία. Αν όλα αυτά υιοθετηθούν, θα ζήσουμε μια διετία, 2015-2017, όπου για πρώτη φορά στην παρατεταμένη προεκλογική περίοδο της Γαλλίας και της Γερμανίας, κύριο θέμα θα είναι το μέλλον της Ευρώπης.\nΑυτά τα δύο χρόνια θα είναι για την Ελλάδα ευνοϊκά;\nΠαρά τις περί του αντιθέτου εντυπώσεις, είναι η πρώτη φορά που τίποτα στους ευρωπαϊκούς συσχετισμούς δεν είναι δεδομένο. Απέχουμε έτη φωτός από το πρώτο μνημόνιο του 2010, όταν η Γερμανία είχε την πλήρη πρωτοβουλία των κινήσεων και εκβίαζε. Απέχουμε επίσης από το πολιτικό περιβάλλον του 2012, όταν η Γερμανία πήρε πίσω την υπογραφή της για την απευθείας ανακεφαλαιοποίηση των τραπεζών και την τραπεζική ένωση. Επί δυόμιση χρόνια η ευρωζώνη στεκόταν στα πόδια της χάρη στην εγγύηση του Μ. Ντράγκι ότι κάποια στιγμή θα προχωρήσει σε ποσοτική χαλάρωση. Η ποσοτική χαλάρωση, τώρα, και αυτό είναι κρίσιμο, κατά την ομολογία του ίδιου του Ντράγκι, δεν έχει αποδώσει αποτελέσματα. Διότι συμβαίνει το εξής σχιζοφρενικό: από τη μία, έχουμε μια κεντρική τράπεζα που ρίχνει ρευστότητα στην αγορά 60 δισ. το μήνα. Από την άλλη, έχουμε μια Γερμανία, που απαγορεύει, με το δημοσιονομικό σύμφωνο, που έχει επιβάλει στην πράξη, την εφαρμογή πολιτικών που θα αξιοποιούσαν αυτά τα χρήματα. Το αποτέλεσμα είναι να παραμένουν ως ρευστότητα στις τράπεζες, που τα αξιοποιούν, επενδύοντας ασφαλώς, αγοράζοντας δηλαδή κρατικά ομόλογα. Αυτός είναι και ο λόγος της πτώσης του κόστους δανεισμού της Ισπανίας, της Πορτογαλίας και της Ιταλίας, πτώση που, βέβαια, δεν αποτελεί δείγμα της επιτυχίας της λιτότητας, αλλά, όπως έγραψαν και οι «Φαϊνάνσιαλ Τάιμς», μάλλον πρέπει να ανησυχούμε για αυτό.\nΑλληλεπίδρασή ριζοσπαστικής αριστεράς και σοσιαλδημοκρατίας\nΣχολίασε και τις επικείμενες εκλογές σε Ισπανία και Πορτογαλία;\nΤο ζητούμενο έχει αλλάξει από τις αρχές του χρόνου. Τότε ήταν, κυρίως για την Ισπανία, μήπως οι εξελίξεις είναι τόσο ραγδαίες, ώστε να πάρει προβάδισμα η ριζοσπαστική αριστερά. Είναι, μάλλον, νωρίς να κρίνουμε σε ποιο βαθμό επέδρασαν οι έξι μήνες της ελληνικής διαπραγμάτευσης σε αυτό. Προσωπικά, πιστεύω ότι το κυρίαρχο στοιχείο, που επηρεάζει τις εξελίξεις σε μια χώρα, είναι τα ίδια τα δεδομένα της. Με την ανεργία στο 27%, με τα ΜΑΤ να πετάνε έξω όσους χάνουν την πρώτη τους κατοικία, δεν νομίζω ότι υπάρχει και μεγάλο περιθώριο να φοβηθούν οι Ισπανοί από τις ουρές στα ΑΤΜ στην Ελλάδα. Το ενδιαφέρον, όμως, βρίσκεται αλλού: από ό,τι δείχνουν οι δημοσκοπήσεις, το Λαϊκό Κόμμα θα είναι πρώτο, αλλά δεν θα μπορεί να σχηματίσει κυβέρνηση. Για το Σοσιαλιστικό Κόμμα, που φαίνεται ότι θα είναι δεύτερο σε μικρή απόσταση, είναι επιλογή αυτοκτονίας ο μεγάλος συνασπισμός. Άρα, η επόμενη λύση μοιάζει να είναι η στήριξη των Ποδέμος στους σοσιαλιστές. Πρόκειται για μια πολύ ενδιαφέρουσα πρόκληση. Τα σχήματα της ευρωπαϊκής ριζοσπαστικής αριστεράς, που γεννήθηκαν και ενισχύθηκαν μέσα στην κρίση, να έρθουν σε μια αλληλεπίδραση με τα παραδοσιακά κόμματα της σοσιαλδημοκρατίας.\nΈχουμε ενδείξεις ότι αυτά τα τελευταία μετατοπίζονται;\nΚαταρχάς, μετατοπίζονται από ένστικτο πολιτικής επιβίωσης. Το ζητούμενο είναι η αλληλεπίδραση, δηλαδή η ριζοσπαστικοποίηση της παραδοσιακής σοσιαλδημοκρατίας. Το έχουμε ξαναδεί αυτό στο τέλος της δεκαετίας του ’60, αρχές της δεκαετίας του ’70. Τότε, η σοσιαλδημοκρατία είχε βγει βαριά τραυματισμένη από την περίοδο του ψυχρού πολέμου, είχε συνταχθεί πλήρως με το δυτικό και αντικομουνιστικό στρατόπεδο. Άρχισε να παίρνει τη μεγάλη στροφή με το κοινό πρόγραμμα κομουνιστών – σοσιαλιστών – ριζοσπαστών στη Γαλλία, αλλά και με τη γραμμή του Ιταλικού Κομουνιστικού Κόμματος, που στο τέλος πήρε τη μορφή του ιστορικού συμβιβασμού. Στην Ιταλία, υπήρχε η διαφοροποίηση ότι η σοσιαλδημοκρατία ήταν μειοψηφούσα. Αποτελεί, λοιπόν, πρόκληση, από τη μία, η παραδοσιακή σοσιαλδημοκρατία να ανανεώσει την ατζέντα της και, από την άλλη, η ριζοσπαστική αριστερά να αποκτήσει συμπεριφορά υπεύθυνης κυβερνησιμότητας.\nΧωρίς δυναμική ο αριστερός ευρωσκεπτικισμός\nΤην τελευταία φορά, που είχαμε μιλήσει, αναμέναμε μια καλύτερη συμφωνία για την Ελλάδα. Πού αστοχήσαμε;\nΑστοχήσαμε στη χρονική εκτίμηση των εξελίξεων στην Ευρώπη. Εκτιμήσαμε ότι η Ελλάδα είναι ικανή να πυροδοτήσει συσπείρωση, ενώ η Ελλάδα προανήγγειλε, τελικά, αυτά που θα δούμε στη συνέχεια. Ίσως θα ήταν πιο ρεαλιστικό να είχε επιδιωχθεί συμβιβασμός νωρίτερα. Ωστόσο, το ευρωπαϊκό τοπίο παρουσιάζει ρήγματα και μια δυναμική, που με κατάλληλες επιλογές μπορεί να εξισορροπήσει τις όποιες απώλειες.\nΟ ευρωσκεπτικισμός που εμφανίζει και ένα κομμάτι της γαλλικής αριστεράς, που συντονίζεται και με τη ΛΑΕ, τι δυναμική έχει κατά τη γνώμη σου;\nΔε νομίζω ότι έχει δυναμική. Είναι μια αντίδραση στην ελληνική ήττα, αλλά είναι και η υπαρξιακή αγωνία της πέραν των σοσιαλιστών αριστεράς, που παλιά καταλάμβανε το κάποτε κραταιό Γαλλικό Κομουνιστικό Κόμμα.\nΑγγλία : Ζητούμενο ένας νέος ριζοσπαστισμός\nΠώς βλέπεις τις εξελίξεις στην Αγγλία με την εκλογή του Τζ. Κόρμπιν στην ηγεσία του Εργατικού Κόμματος;\nΗ Αγγλία βρίσκεται σε υπαρξιακή κρίση. Υπάρχουν κάποιες βεβαιότητες: πρώτη, το μεταθατσερικό μοντέλο, που εφάρμοσαν ο Τζ. Μέιτζορ, ο Τ. Μπλερ, ο Γκ. Μπράουν και ο Ε. Μίλιμπαντ, δεν λέει τίποτα, πια, στους Άγγλους. Μετά την κρίση του 2008, που επηρέασε πολύ την Αγγλία, οι διορθωτικές κινήσεις σε μια απορρυθμισμένη και αυτορρυθμιζόμενη, δήθε,ν αγορά δεν μπορούν να αποτελέσουν λύση και δεν διαχωρίζει τους Εργατικούς από τους Συντηρητικούς. Δεύτερη βεβαιότητα, η θατσερική κληρονομιά έχει αφήσει εκρηκτικά υστερόγραφα. Ένα από αυτά είναι η αυτονομιστική τάση της Σκοτίας. Μέχρι πρόσφατα θεωρούταν φέουδο των Εργατικών. Στις τελευταίες εκλογές, είδαμε να κερδίζουν οι Σκώτοι εθνικιστές. Άρα, καλείται το Εργατικό Κόμμα να ενοποιήσει ξανά τη χώρα και να εμπνεύσει έναν καινούργιο ριζοσπαστισμό. Μέχρι στιγμής, αυτό που έχει κάνει ο Κόρμπιν, είναι να δείξει το αδιέξοδο της πολιτικής Μπλερ και να ψάχνει να βρει νέες ισορροπίες.\nΝομίζεις ότι θα συναντήσει τις εξελίξεις στην Ευρώπη;\nΜέχρι στιγμής έχει τοποθετηθεί κατά του ευρωσκεπτικισμού και του απομονωτισμού. Στον αντίποδα της πολιτικής Κάμερον, που, δαιμονοποίησε την Ευρώπη, για να παραπλανήσει από την πολιτική των περικοπών.


Μεγάλες Εικόνας : 64w σύγχρονο μωσαϊκό κρυστάλλου ανώτατων φω'των ορθογωνίων φωτεινό οδηγημένο\nΜέγεθος: 96*96*11.5cm (από πάνω προς τα κάτω, απώτατο σημείο για να μετρήσει το ύψος))\nΤρόπος διαδικασίας: Die-casting, ψήσιμο τελειώνει, μωσαϊκό\nΕλαφριά βάση: 256*0.5W οδηγήσεων\nΔιαμορφώστε το αριθ. 79215/960\nΜέγεθος: 96*96*11.5cm (από πάνω προς τα κάτω, απώτατο σημείο για να μετρήσει το ύψος)\nτο 79215/960 είναι μια από τις 79215 σειρές, η οποία είναι ένας επεξεργασμένος σίδηρος moder με το ανώτατο φως των ακρυλικών οδηγήσεων. Το μέγεθος λαμπτήρων είναι 96*96*11.5cm (από πάνω προς τα κάτω, απώτατο σημείο για να μετρήσει το ύψος).\nΤο υλικό του σώματος λαμπτήρων είναι σίδηρος με το πάχος κατά 1mm. Το χρώμα είναι λουστραρισμένο stoving ελεφαντόδοντο. Το σώμα λαμπτήρων είναι κοίλος-έξω τετραγωνικό μωσαϊκό κρυστάλλου (αμόλυβδο γυαλί). Η σκιά λαμπτήρων είναι ακρυλική στο τετραγωνικό μωσαϊκό κρυστάλλου ελεφαντόδοντου (αμόλυβδο γυαλί).\nΗ πηγή φωτός είναι λουρίδες των οδηγήσεων, η τάση εργασίας είναι 110-130V ή 220-240V, και η δύναμη εργασίας είναι 64W, οι θερμοκρασίες χρώματος είναι 3000-3500K και 6500-7000K που μπορούν να επιλεχτούν από το διακόπτη ή μακρινός. Η φωτεινή ροή είναι 3200LM.\n79215 σειρές περιλαμβάνουν επίσης τις προδιαγραφές όπως 24W, 48W, 64W το κ.λπ.


6 ξαναζεσταμένες τροφές που μπορούν να σας κάνουν να αρρωστήσετε - Με Υγεία\n6 ξαναζεσταμένες τροφές που μπορούν να σας κάνουν να αρρωστήσετε\nΤο ζέσταμα των τροφών είναι ένας καλός τρόπος για να εξοικονομούμε χρήματα και να αποφύγουμε τα απόβλητα. Ωστόσο, υπάρχουν ορισμένες ξαναζεσταμένες τροφές που μπορούν πραγματικά να βλάψουν την υγεία σας.\nΟι ξαναζεσταμένες τροφές είναι μια πραγματικά κοινή συνήθεια καθώς πολλοί άνθρωποι συνηθίζουν να απολαμβάνουν ένα γεύμα αργότερα ή να μειώνουν τα απόβλητα των τροφίμων.\nΠαρόλο που είναι μια κοινή αντίληψη για πολλούς ανθρώπους παγκοσμίως, πρόσφατα ανακαλύφθηκε ότι σε ορισμένες περιπτώσεις μπορεί να αποβεί επικίνδυνη και βλαβερή για την υγεία μας.\nΤο Ευρωπαϊκό Συμβούλιο Πληροφόρησης για τα Τρόφιμα προειδοποίησε ότι οι ξαναζεσταμένες τροφές που δεν έχουν μαγειρευτεί σωστά μπορούν να προκαλέσουν σοβαρές συνέπειες στην υγεία σας.\nΑυτό συμβαίνει επειδή ορισμένα είδη βακτηρίων αυξάνονται εκθετικά όταν εκτίθενται σε ένα περιβάλλον με θερμοκρασία που κυμαίνεται από 4° – 65°C .\nΑυτό αυξάνει τον κίνδυνο ανάπτυξης διαφόρων τροφικών ασθενειών ή άλλων πεπτικών προβλημάτων όπως διάταση της κοιλίας, κολικούς ή αέρια.\nΔεν υπάρχουν πολλοί άνθρωποι που γνωρίζουν ποιες τροφές δεν πρέπει να ξαναζεσταίνονται. Γι’αυτό, θα σας παρουσιάσουμε τις 6 πιο κοινές τροφές που δεν πρέπει να τρώτε ξαναζεσταμένες.\nΞαναζεσταμένες Τροφές Που Δεν Πρέπει Να Τρώτε\nΤο ρύζι είναι μια από τις πιο κοινές ξαναζεσταμένες τροφές. Αν και η υφή και η γεύση του διατηρείται καλά σε θερμοκρασία δωματίου, οι κόκκοι περιλαμβάνουν μικροσκοπικούς σπόρους βακτηρίων που μπορούν να προκαλέσουν τροφική δηλητηρίαση όταν ενεργοποιούνται από τη θέρμανση.\nΜετά το μαγείρεμα, όταν το ρύζι εκτίθεται σε υψηλές θερμοκρασίες αυξάνεται η πιθανότητα της τροφικής δηλητηρίασης.\nΚαλό είναι να καταναλώνετε τις τροφές εφόσον μαγειρευτούν. Να καταναλώνονται εντός 24 ωρών μετά το μαγείρεμα.\nΗ δηλητηρίαση από το ρύζι προκαλεί στομαχική δυσφορία, φλεγμονές και στις χειρότερες περιπτώσεις εμετούς και διάρροια.\nΔιαβάστε επίσης: 6 συνήθειες που προκαλούν φλεγμονές στην κοιλιά\nΗ πατάτα είναι μια πραγματικά θρεπτική τροφή που μπορεί να χρησιμοποιηθεί τόσο σε ζεστά όσο και σε κρύα πιάτα. Ωστόσο, οι πατάτες μπορούν να αποβούν επικίνδυνες αν ξαναζεσταθούν ή παραμείνουν έξω από το ψυγείο για μεγάλο χρονικό διάστημα.\nΣε αυτές τις περιπτώσεις, η πατάτα παράγει σπόρους που μόλις εισέλθουν στο ανθρώπινο σώμα προκαλούν πεπτική δυσφορία και συμπτώματα τροφικής δηλητηρίασης.\nΟ καλύτερος τρόπος για να τις χρησιμοποιήσετε χωρίς να χρειαστεί να τις πετάξετε είναι τις κάνετε πουρέ ή να τις χρησιμοποιήσετε σε μια κρύα σαλάτα.\nΣε πολλούς ανθρώπους αρέσει το ωμό σέλινο καθώς προσφέρει μια ξεχωριστή γεύση στις σαλάτες και τις σούπες.\nΩστόσο, όταν χρησιμοποιείται σε ζεστά πιάτα καλό είναι τα καταναλώνετε μια φορά εφόσον μαγειρευτούν για να αποφύγετε την τροφική δηλητηρίαση από το ξαναζέσταμα της τροφής.\nΤο συγκεκριμένο λαχανικό περιέχει νιτρικό άλας το οποίο όταν εκτίθεται σε υψηλές θερμοκρασίες δημιουργεί ουσίες που είναι βλαβερές για την υγεία σας.\nΣτην πραγματικότητα, σε υψηλή συγκέντρωση μπορεί να μετατραπεί σε νιτρώδες άλας που αυξάνει τον κίνδυνο ανάπτυξης καρκίνου.\nΤα παντζάρια είναι εξαιρετικά δημοφιλή λαχανικά. Εκτιμώνται ιδιαιτέρως από τη φυσική ιατρική λόγω της σημαντικής ποσότητας αντιοξειδωτικών, βιταμινών και μεταλλικών στοιχείων.\nΤο πρόβλημα εμφανίζεται όταν εκτίθενται σε υψηλές θερμοκρασίες. Όπως το σέλινο, έτσι και τα παντζάρια περιέχουν μικρή ποσότητα νιτρικού άλατος που δεν είναι εντελώς καλό για την υγεία σας.\nΑπό την άλλη πλευρά, οι διατροφολόγοι θεωρούν ότι ο καλύτερος τρόπος για να επωφεληθείτε από τις ιδιότητες αυτού του λαχανικού είναι να το καταναλώνεται ωμό σε σαλάτες ή σε smoothie.\nΓια να καταναλώνετε το κοτόπουλο με ασφάλεια, είναι πραγματικά σημαντικό να είναι καλά μαγειρεμένο.\nΗ σαλμονέλα είναι ιδιαίτερα κοινή στα πτηνά και το ελαφρώς μαγειρεμένο κοτόπουλο αυξάνει τον κίνδυνο εμφάνισης λοιμώξεων.\nΒεβαιωθείτε έχει μαγειρευτεί παντού καλά και ότι δεν υπάρχει κανένα σημείο που να είναι πολύ ροζ ή ζουμερό.\nΓια να αποφύγετε τα πεπτικά προβλήματα, να τρώτε το κοτόπουλο αμέσως μετά το μαγείρεμα και να αποφεύγετε το ξαναζέσταμά του. Το κοτόπουλο είναι μια από τις ξαναζεσταμένες τροφές που μπορούν να σας κάνουν να αρρωστήσετε αν δεν έχουν μαγειρευτεί σωστά.\nΠαρόλο που η γεύση του διατηρείται και μετά το ξαναζέσταμα, η σύνθεση των πρωτεϊνών αλλάζει και μπορεί να προκαλέσει αρνητικές αντιδράσεις στο στομάχι.\nΑν δεν μπορείτε να το φάτε όλο, μπορείτε να το ξαναζεστάνετε αλλά σε χαμηλότερη θερμοκρασία.\nΡίξτε μια ματιά σε αυτό το άρθρο: Τα καλύτερα λαχανικά για αδυνάτισμα\nΟι πρωτεΐνες στα μανιτάρια καταστρέφονται εύκολα από τη δράση των ενζύμων και ορισμένων μικροοργανισμών.\nΕίναι επικίνδυνα όταν διατηρούνται σε θερμοκρασία δωματίου μετά το μαγείρεμα.\nΔεν σας συνιστούμε την αναθέρμανσή τους καθώς μπορούν να προκαλέσουν φλεγμονές στην κοιλιακή χώρα, διάταση της κοιλιάς και σε ορισμένες περιπτώσεις διάρροια.\nΩστόσο, δεν φαίνεται να υπάρχει πρόβλημα αν ξαναζεσταθούν σε θερμοκρασία άνω των 71°C.\nΓια να συνοψίσουμε, να θυμάστε ότι τα υλικά σε κάθε φαγητό είναι διαφορετικά και υποβάλλονται σε αλλαγές όταν εκτίθενται σε υψηλές θερμοκρασίες. Επομένως, ορισμένες ξαναζεσταμένες τροφές είναι επικίνδυνες.\nΦροντίστε την επόμενη φορά να καλύπτετε το φαγητό σας όταν το ξαναζεσταίνετε ώστε να μαγειρεύετε ομοιόμορφα.


Εποχές... Μαίου στην Βρετανία! 532 νεκροί από κορονοϊό σε 24 ώρες\nNewsIT / Κοσμος / Εποχες… Μαιου στην Βρετανια! 532 νεκροι απο κορονοιο σε 24 ωρες\nΕποχές… Μαίου στην Βρετανία! 532 νεκροί από κορονοϊό σε 24 ώρες\nΟι υγειονομικές αρχές στην Βρετανία ανακοίνωσαν σήμερα, Τρίτη 10.11.2020, ότι τις προηγούμενες 24 ώρες 532 άνθρωποι πέθαναν μέσα σε διάστημα 28 ημερών από τότε που διαγνώστηκαν με τον κορονοϊό, ο υψηλότερος αριθμός θανάτων μετά τον Μάιο.\nΣτις 12 Μαΐου είχαν καταγραφεί 614 θάνατοι μέσα σε μια μέρα.


Αυτό είναι το Palawan, το πιο εξωτικό νησί στον κόσμο! Δείτε τις εκπληκτικές φωτογραφίες! - Mad TV\nΑυτό είναι το Palawan, το πιο εξωτικό νησί στον κόσμο! Δείτε τις εκπληκτικές φωτογραφίες!\nTo νησί Palawan στα δυτικά των Φιλιππίνων, με τα κρυστάλλινα νερά, τις παρθένες παραλίες, το μεγαλύτερο υπόγειο ποτάμι στην Ασία, που προστατεύεται από την UNESCO, με συνολικά 76.000 ψήφους αναγνωστών του Conde Nast Traveler, αναδείχθηκε ως το πιο εξωτικό νησί στον κόσμο για το 2014.\nΣύμφωνα με τη βρετανική Daily Mail, εκτός από το φυσικό κάλλος και το παρθένο τοπίο, ένα είναι το στοιχείο που καθιστά το Palawan μοναδικό: ο μήκους οκτώ και πλέον χιλιομέτρων υπόγειος ποταμός «Puerto Princesa». Πρόκειται για το μεγαλύτερο σε μήκος υπόγειο ποτάμι στην ασιατική ήπειρο και το δεύτερο παγκοσμίως. Στον ποταμό, που περιβάλλεται από σπηλιές, οι επισκέπτες έχουν τη δυνατότητα να κάνουν εκδρομές κωπηλατώντας βάρκες. Κατά τη διαδρομή μπορούν να απολαύσουν τα καθαρά νερά, αλλά και τους εκατομμύρια σταλακτίτες και σταλαγμίτες που έχουν σχηματιστεί στις σπηλιές.\nΗ πρόσβαση στο νησί δεν είναι ό,τι πιο εύκολο. Από την πρωτεύουσα Μανίλα η πτήση μέχρι αυτό διαρκεί περί τα 75 λεπτά, ωστόσο αν κάποιος επιλέξει να φτάσει ακτοπλοϊκώς, μπορεί να χρειαστεί και 24 ώρες!\nΤο νησί αποκαλείται από τους ντόπιους και ως «το τελευταίο σύνορο», γιατί βρίσκεται στο δυτικότερο σημείο της δυτικότερης επαρχίας των Φιλιππίνων, μια ανάσα από τον Βορρά της Μαλαισίας.


Στο Βάθος κήπος Εκδόσεις Σταμούλης Αντ. Βιβλιοπωλείο Λεμόνι\nΠίσω από την ταραχή του νου υπάρχει η ειρήνη της καρδιάς\nΈκδοση: Φεβρουάριος 2016 από "Σταμούλης Αντ."\nΣελ.:363 Μαλακό εξώφυλλο, ISBN: 978-960-93-7725-6\nΟι άνθρωποι μπορούν να σε στεναχωρούν εξωτερικά. Μα δεν μπορούν να αγγίξουν -εκτός αν το επιτρέψεις εσύ- Τον μέσα σου κόσμο. Τον κήπο της καρδιάς. Εκεί, μόνιμη ηρεμία και χαρά. Μάθε να έρχεσαι σε επαφή μ’ αυτό το περιβάλλον, τη «βαθεία καρδία», εκεί που είναι το φιλί του Χριστού, που πήρες τη μέρα του Βαπτίσματος. Μη φοβάσαι την κακία του κόσμου, την ταραχή του νου. Η λύση –να θυμάσαι- είναι η βουτιά στο βάθος. Διότι, «Στο βάθος, Κήπος!» Και το όνομα του Κήπου… Ιησούς.


Ολοκληρώθηκε το 4ο Ntougias Basketball Camp Ολοκληρώθηκε το 4ο Ntougias Basketball Camp | Super-FM\nΟλοκληρώθηκε το 4ο Ntougias Basketball Camp\nBy Super-fm on\t 12 Απριλίου 2017, 22:46 ΜΠΑΣΚΕΤ\nΈπεσε η αυλαία στο τέταρτο camp της ακαδημίας μας που χάρισε όμορφες στιγμές γεμάτες χαμόγελα σε μικρούς και μεγάλους. Η τρίτη και τελευταία μέρα έληξε με διαγωνισμούς καρφωμάτων και για τα δύο γκρουπ όπου ο ενθουσιασμός ήταν εμφανής στα πρόσωπα τόσο των αθλητών όσο και των προπονητών.\nΗ αρχή της μέρας ήταν για μία ακόμα φορά εντατική και ο coach Goodson άφησε τα παιδιά να ηγηθούν κάποιων ασκήσεων και να δείξουν πόσο δημιουργική είναι και να τους δώσει την ευκαιρία να κάνουν πράξη όσα τους έδειξε τις προηγούμενες ημέρες.\nΘα θέλαμε να ευχαριστήσουμε πολύ τους γονείς και τα παιδιά που μας στηρίζουν σε κάθε προσπάθειά μας καθώς και τον Rayan Goodson για αυτή την συνεργασία. Ανανεώνουμε το ραντεβού μας για το 5ο camp το 2018.


Στο «σφυρί» δεκάδες αυτοκίνητα από 300 ευρώ - Δείτε την λίστα | Trikala365.gr\nΣτο «σφυρί» βγάζει η ΑΑΔΕ οχήματα στο τελωνείο της Πάτρας – Παρακάτω μπορείτε να δείτε αναλυτικά την λίστα με τα αυτοκίνητα που πλειστηριάζονται.\nΣτο «σφυρί» δεκάδες αυτοκίνητα από 300 ευρώ! Στις 12-06-2019 ημέρα Τετάρτη και ώρα 10:00 π.μ στην αποθήκη του Τελωνείου Πατρών,Κτίριο Λιμένα Γούναρη 1 Πάτρα, θα γίνει προφορική πλειοδοτική δημοπρασία.\nΘα εκποιηθούν το καθένα χωριστά ή σε ομαδική εκποίηση τα παρακάτω οχήματα που προέρχονται από τα αζήτητα των Τελωνείων και τα κρατικά αποσυρόμενα από την κυκλοφορία με τιμή εκκίνησης αυτή που αναφέρεται στην διακήρυξη.\nΔείτε εδώ την λίστα…και όσα πρέπει να ξέρετε\nΣτο «σφυρί» δεκάδες αυτοκίνητα από 300 ευρώ


Κάπως έτσι θέλω να με θυμάσαι, όταν μεγαλώσεις. | To χαμομηλάκι\nΚάπως έτσι θέλω να με θυμάσαι, όταν μεγαλώσεις.\nΗ μυρωδιά, λένε, είναι μνήμη, το ίδιο και η γεύση, το ίδιο και ένα τραγούδι, ένας ήχος. Και έτσι είναι. Κάπως έτσι θέλω να με θυμάσαι όταν μεγαλώσεις.Δεν με νοιάζει να αναμασάς τσιτάτα και συμβουλές που σου έδωσα κάποτε. Θα βρεις δικούς σου κανόνες, θα δοκιμάσεις στο χρόνο όλα όσα σου έχω πει. Άλλα θα τα πετάξεις, και άλλα θα τα κρατήσεις. Αλλά αυτό δεν θα είμαι εγώ. Θα είσαι εσύ, που απλά τα χρησιμοποίησες με τον δικό σου τρόπο.\nLabels: Μανούλα γράφει, Μητέρα και παιδί\nΗ απαισιοδοξία βλάπτει σοβαρά την καρδιά μας! Μαθή...\nΌταν αγαπάμε, ενισχύεται το ανοσοποιητικό μας σύστ...


«Ήταν αποτελεσματικοί» | Onsports.gr\nhome ΠοδόσφαιροEuropa League«Ήταν αποτελεσματικοί» Κοινοποιήστε\n«Ήταν αποτελεσματικοί»\tΣυντάκτης: Παναγιώτης Τζαμπαζλής Δημοσίευση: Παρασκευή, 11 Μαρτίου 2011 01.13\nΟ τεχνικός της Μπάγερ Λεβερκούζεν εξήρε την αποτελεσματικότητα των παικτών της Βιγιαρεάλ.\tΜόλις τρεις ευκαιρίες έκανε η Βιγιαρέαλ στην «Μπάι Αρίνα» απέναντι στην Μπάγερ Λεβερκούζεν και πήρε την νίκη με 3-2. Ο τεχνικός των «ασπιρινών» αναφέρθηκε στην πολύ καλή αποτελεσματικότητα του «κίτρινου υποβρυχίου» που έκρινε και τον νικητή. «Η ομάδα μου έπαιξε πολύ καλά, αλλά η Βιγιαρεάλ ήταν πιο αποτελεσματική. Είχαμε την συντριπτική κατοχή της μπάλας, αλλά και πάλι δεν μπορέσαμε να κερδίσουμε. Είμαστε δυνατή ομάδα όμως και θα πάμε στην ρεβάνς για να προκριθούμε. Σίγουρα θα είναι πολύ δύσκολο αλλά δεν πρόκειται να σταματήσουμε την προσπάθεια», είπε ο Γερμανός τεχνικός.\tΚατηγορία: Europa League


Η Κάτια στέλνει την Ξένια στην φυλακή... | Zappit\nHome / Ενημέρωση / Η Κάτια στέλνει την Ξένια στην φυλακή…\nΗ Κάτια στέλνει την Ξένια στην φυλακή…\nΠέμπτη, 22.12.2011, 13:17\nΗ κυριαρχία της Ξένιας έχει αρχίσει να χάνεται μετά το θάνατο του Σήφη, η αστυνομία είναι πλέον κοντά στην Ξένια....\nΔύσκολα περνάνε οι ώρες για την Ξένια…. Ο Σήφης παρόλο που της δείχνει πλήρη εμπιστοσύνη στα επαγγελματικά, αλλάζει θέμα κάθε φορά που ακούει για γάμο! Η Ξένια προσπαθεί με κάθε τρόπο να τον πείσει να προχωρήσουν σε γάμο και όσο εκείνος αρνείται, αποφασίζει να πάρει την κατάσταση στα χέρια της και να κάνει απόπειρα αυτοκτονίας για να του δείξει την αγάπη της… Εκείνος πείθεται και ξεκινάνε οι ετοιμάσιες του γάμου!\nΤα πράγματα όμως δεν θα έχουν το αποτέλεσμα που θέλει η Ξένια, καθώς ο Σήφης μετά από μια δύσκολη μέρα στο γραφείο, θα πάθει καρδιακό επεισόδιο και θα φύγει από την ζωή… Με αποτέλεσμα η Ξένια να χάσει την γη κάτω από τα πόδια της και να μην μπορεί να πιστέψει αυτό που της συμβαίνει! Ο κλοιός στενεύει γύρω της και αναζήτα νέο σχέδιο για να πετύχει τον στόχο της. Την ίδια στιγμή, η Κάτια περιμένει το αποτέλεσμα από την αστυνομία.\nΗ Κάτια σίγουρη πλέον πως η Ξένια είναι υπεύθυνη για όλα τα εγκλήματα που έχουν θύματα μέλη της οικογένειας της, γίνεται η πρώτη που θα σπρώξει την Ξένια στην φυλακή! Λέτε να κατεφέρει να επιβιώσει και αυτή την φορά….\nΖωή της Άλλης: Ποιο κέτερινγκ νίκησε στον διαγωνισμό μαγειρικής;\nΟ Ηλίας θέλει να πει την αλήθεια στην Βάσω, όμως τα νέα φτάνουν νωρίτερα\nΜεγάλο πλήγμα για την Ξένια\nΑΥΤΟΚΤΟΝΙΑ ΖΩΗ ΤΗΣ ΑΛΛΗΣ ΞΕΝΙΑ ΦΥΛΑΚΗ


ΚΥΡΙΟΙ, ΠΑΤΕ ΓΙΑ ΥΠΝΟ Η ΤΡΑΓΩΔΙΑ ΤΗΣ ΚΥΠΡΟΥ ΟΠΩΣ ΤΗΝ ΕΖΗΣΕ ΕΝΑΣ ΛΟΧΑΓΟΣ ΤΗΣ 31 ΜΟΙΡΑΣ ΚΑΤΑΔΡΟΜΩΝ\nΚΥΡΙΟΙ, ΠΑΤΕ ΓΙΑ ΥΠΝΟ Η ΤΡΑΓΩΔΙΑ ΤΗΣ ΚΥΠΡΟΥ ΟΠΩΣ ΤΗΝ ΕΖΗΣΕ ΕΝΑΣ ΛΟΧΑΓΟΣ ΤΗΣ 31 ΜΟΙΡΑΣ ΚΑΤΑΔΡΟΜΩΝΚωδικός: 978960883553Συγγραφέας: ΣΤΑΜΑΤΗΣ ΕΛΕΥΘΕΡΙΟΣΕκδοτικός οίκος: ΕΚΔΟΣΕΙΣ ΔΟΥΡΕΙΟΣ ΙΠΠΟΣΚΥΠΡΟΣ\nTιμή Καταλόγου: 25.00\nΤελική Τιμή: 19.50€\n«Κύριοι, πάτε για ύπνο». Αυτή την απάντηση έλαβαν οι αξιωματικοί που ανησυχώντας για την επικείμενη τουρκική εισβολή, απευθύνθηκαν το βράδυ της 19ης Ιουλίου 1974 στο ΓΕΕΦ. Μία απάντηση, που έμεινε για πάντα χαραγμένη στην μνήμη του συγγραφέα...\nΤο αποτέλεσμα είναι γνωστό. Η Εθνική Φρουρά πιάστηκε κυριολεκτικά «στον ύπνο». Οι Τούρκοι εισβολείς, πάτησαν με άνεση το πόδι τους στην Κύπρο.\nΟ Αντιστράτηγος ε.α. Ελευθέριος Σταμάτης, είναι στην ουσία ο πρώτος αξιωματικός που πολέμησε στην Κύπρο το 1974 και περιγράφει λεπτομερώς την εμπειρία του από την περίοδο εκείνη. Βρισκόταν στο νησί ως λοχαγός, τοποθετημένος στην 31 Μοίρα Καταδρομών, μία από τις επίλεκτες μονάδες της Εθνικής Φρουράς. Έζησε τα γεγονότα του πραξικοπήματος και της τουρκικής εισβολής, την «εκεχειρία» και τον δεύτερο γύρο της τουρκικής επίθεσης.\nΩς κατώτερος αξιωματικός, ο συγγραφέας δεν είχε δυνατότητα να γνωρίζει τα θέματα της «υψηλής πολιτικής», ώστε να είναι μυημένος στα σχέδια και τους σκοπούς του τότε στρατιωτικού καθεστώτος των Αθηνών. Ως εκ τούτου, προσφέρει απαντήσεις σε ζητήματα τα οποία ήταν σε θέση να γνωρίζει από το δικό του χαμηλό επίπεδο.\nΣτο πραξικόπημα της 15ης Ιουλίου, διατάχθηκε, όπως τόσα άλλα μόνιμα στελέχη, και εκτέλεσε. Δεν συνωμότησε και δεν σχεδίασε. Απλώς εκτέλεσε τις διαταγές που είχε, σύμφωνα με τις οδηγίες των προϊσταμένων του. Η περιγραφή του από την επίθεση στις εγκαταστάσεις του ΡΙΚ είναι αποκαλυπτική και συγκλονιστική. Δεν θα μπορούσε να είναι διαφορετική, όταν κανείς περιγράφει έναν αδελφοκτόνο πόλεμο.\nΜε την εκδήλωση της τουρκικής εισβολής στις 20 Ιουλίου, η 31 ΜΚ βρέθηκε στην ευαίσθητη περιοχή του Πενταδακτύλου, όπου σε συνδυασμό με τις άλλες Μοίρες Καταδρομών, προσέβαλλαν προκαθορισμένους στόχους. Η ενέργεια της 31 ΜΚ εναντίον του υψώματος Κοτζάκαγια, στην περιοχή του Αγίου Ιλαρίωνα, σημείωσε την μεγαλύτερη επιτυχία και αποτελεί μέχρι τις ημέρες μας κλασσικό δείγμα καταδρομικής επιχειρήσεως.\nΟ συγγραφέας περιγράφει την ατμόσφαιρα που επικρατούσε στην διάρκεια της «εκεχειρίας», από τις 23 Ιουλίου μέχρι τις 13 Αυγούστου. Μπορεί στην Αθήνα και στην Γενεύη, οι Έλληνες ιθύνοντες να θεωρούσαν ότι ο πόλεμος είχε τελειώσει και ότι είχε έλθει η «ώρα της διπλωματίας», για τον στρατιώτη όμως που βρισκόταν στην Κύπρο, οι πολεμικές επιχειρήσεις δεν διακόπηκαν ούτε μία ημέρα. Όταν λοιπόν, στις 14 Αυγούστου, οι Τούρκοι επιτέθηκαν και πάλι μαζικά, οι ελληνικές δυνάμεις, που δεν είχαν λάβει την παραμικρή ενίσχυση, δεν ήταν σε θέση να προβάλλουν ικανή άμυνα.\nΗ 31 ΜΚ, δεν ενοχλήθηκε καθόλου. Ο τομέας της έμεινε ήσυχος, όπως και στην ανακωχή. Η πολεμική δράση της στον πρώτο γύρο, είχε τόσο ισχυρή επίδραση στον αντίπαλο, ώστε αυτός, γνωρίζοντας ότι επρόκειτο για μονάδα υψηλού επιπέδου, προτίμησε να μην την ενοχλήσει... Ωστόσο στις 17 Αυγούστου, μία ημέρα μετά την τυπική λήξη των επιχειρήσεων, μία διμοιρία της 31 ΜΚ έδωσε την ύστατη μάχη στο χωριό Πυρόι, όταν οι Τούρκοι αποφάσισαν να προωθηθούν νοτιότερα. Με την μάχη αυτή, στην οποία για άλλη μία φορά οι Καταδρομείς της 31 ΜΚ αγωνίστηκαν αξιοπρεπώς, έκλεισε το κεφάλαιο των πολεμικών επιχειρήσεων.\nΤο βιβλίο είναι μία αποκάλυψη. Για πρώτη φορά ο Έλληνας αναγνώστης έχει την δυνατότητα να μάθει για τους ηρωικούς και άνισους αγώνες των Καταδρομέων εναντίον του Τούρκου εισβολέα. Τα κατορθώματα των ανδρών αυτών, που μέχρι σήμερα έχουν μείνει άγνωστα, περιγράφονται με ιστορική ακρίβεια. Καταρρίπτεται πλήρως ο μύθος ότι, δήθεν, το 1974 οι Ελλαδίτες αξιωματικοί «δεν πολέμησαν». Με ζωντανή αφήγηση, ο συγγραφέας όχι μόνο δίνει τα πραγματικά γεγονότα, αλλά σε κάθε περιστατικό προβαίνει σε κριτική και εξαγωγή συμπερασμάτων, γενικότερων ή ειδικότερων, με μεγάλη αξία για ένα στέλεχος των Ενόπλων Δυνάμεων.\nΣτο βιβλίο, παρουσιάζονται για πρώτη φορά με τόσο αναλυτικό τρόπο λεπτομέρειες από τις επιχειρήσεις των ημερών εκείνων, προσφέροντας μία ανάγλυφη εικόνα για την κατάσταση των μονάδων της Εθνικής Φρουράς και της ατμόσφαιρας που επικρατούσε μεταξύ των στρατιωτών. Λαμβάνοντας υπ’ όψιν ότι τα Πολεμικά Ημερολόγια των μονάδων της Εθνικής Φρουράς, είτε δεν έχουν στοιχεία για τις ημέρες εκείνες, είτε έχουν γραφτεί μεταγενέστερα, το βιβλίο του Αντιστρατήγου ε.α. Ελευθερίου Σταμάτη αποκτά αυτομάτως ιστορική αξία. Ως εκ τούτου, το βιβλίο διασώζει, στην κυριολεξία, άγνωστες σελίδες από την πολεμική δράση των ελληνικών όπλων, οι οποίες ήταν καταδικασμένες να παραμείνουν άγνωστες για το ευρύ κοινό.\nΤο κείμενο συνοδεύεται από πλούσιο φωτογραφικό υλικό των πρωταγωνιστών, που συγκέντρωσε ο συγγραφέας. Επιπλέον, τρισδιάστατοι χάρτες, απεικονίζουν με ακρίβεια τις ενέργειες και την διεξαγωγή των επιχειρήσεων.


Κυκλοφορεί το νέο φύλλο της εφημερίδας "Γεγονός" | AgrinioPress\nΑρχική/Γεγονότα/Κυκλοφορεί το νέο φύλλο της εφημερίδας "Γεγονός"\nΚυκλοφορεί το νέο φύλλο της εφημερίδας "Γεγονός"\n01/02/2014 , 1:11\nΣτα περίπτερα και τα Κέντρα Τύπου βρίσκεται από το πρωί του Σαββάτου 1 Φεβρουαρίου το νέο φύλλο της εβδομαδιαίας εφημερίδας του Αγρινίου και της Αιτωλοακαρνανίας “Γεγονός”\n– Κορυφώνονται οι εσωκομματικές διαδικασίες ενόψει των αυτοδιοικητικών εκλογών. Πλούσιο ρεπορτάζ και παρασκήνιο σε ΝΔ και ΣΥΡΙΖΑ στο Αγρίνιο, ανακοινώσεις από τον Παύλο Μοσχολιό, τι γίνεται σε Μεσολόγγι, Ξηρόμερο κ.α.\n– Παραγωγικοί φορείς της Αιτωλοακαρνανίας κατά του νέου φορολογικού συστήματος.\n– Σοβαρές εξελίξεις για το “ξεμπλοκάρισμα’ της ανάπλασης του δημοτικού πάρκου ενόψει εκδίκασης της προσφυγής από το ΣτΕ.\n– Ποιοί κίνδυνοι υπάρχουν στην Αιτωλοακαρνανία μετά την σεισμική έξαρση των τελευταίων ημερών. Μιλά στο “Γεγονός” ο καθηγητής Γεωλογίας Ευθύμιος Λέκκας.\n– Στο εδώλιο ο πρόεδρος του Συλλόγου Αναπήρων Αιτωλοακαρνανίας. Ποιές κατηγορίες τον βαραίνουν.\n– Αναστάτωση στην Αστυνομία σε Αιτωλία και Ακαρνανία, για το νομοσχέδιο αναδιάρθρωσης αλλά και τις μεταθέσεις.\nΑκόμη ρεπορτάζ από όλη την τοπική επικαιρότητα, εξελίξεις και και όπως πάντα οι μόνιμες στήλες της εφημερίδας με άποψη και χιούμορ. Και όπως πάντα το αθλητικό ένθετο με όλα τα τελευταία νέα από τον Παναιτωλικό και την αθλητική επικαιρότητα.\n(Το “γεγονός” λειτουργεί σε νέα διεύθυνση, στον πεζόδρομο Ηλία Ηλιού 10 – 3ος όροφος. Τηλέφωνα: 26410-24008, 26410-45150. FAX: 26410-45150. email: ef.gegonos@gmail.com – WEBSITE: e-gegonos.gr)


Μεταγραφική συνάντηση Γιοβάνοβιτς - Αλαφούζου, στην κορυφή ο Αλ Ταμάρι - to10.gr\nΑρχική / ΠΟΔΟΣΦΑΙΡΟ / SUPERLEAGUE / Μεταγραφική συνάντηση Γιοβάνοβιτς – Αλαφούζου, στην κορυφή ο Αλ Ταμάρι\nΜεταγραφική συνάντηση Γιοβάνοβιτς – Αλαφούζου, στην κορυφή ο Αλ Ταμάρι\nΟ Γιοβάνοβιτς έρχεται σήμερα στην Ελλάδα και θα τρέξει τον μεταγραφικό σχεδιασμό. Βασικός στόχος για τα εξτρέμ ο Αλ Ταμάρι, αναμένονται επαφές με τη Λέουβεν για τον δανεισμό του.\nΟ Ιβάν Γιοβάνοβιτς φτάνει σήμερα στην Αθήνα και στον Παναθηναϊκό σηκώνουν μανίκια προκειμένου να τρέξουν τον σχεδιασμό της επόμενης μέρας. Η έλευση του Σέρβου προπονητή θα συνδυαστεί με την επίσημη ανακοίνωση για την ανάληψη της τεχνικής ηγεσίας, ενώ εντός του επόμενου διημέρου αναμένεται να έχει κρίσιμη συνάντηση με τον Γιάννη Αλαφούζο για μεταγραφές και αποδεσμεύσεις.\nΟ Γιοβάνοβιτς θα αναφερθεί πρώτη φορά σε συγκεκριμένα ονόματα που έχει ξεχωρίσει για τη μεταγραφική ενίσχυση της ομάδας και στην κορυφή αυτών είναι ο Μούσα Αλ Ταμάρι. Όπως σας έχει αποκαλύψει to10.gr, ο Ιορδανός αρέσει πάρα πολύ στον προπονητή του Παναθηναϊκού και αποτελεί τον πρώτο στόχο για τη θέση των εξτρέμ, στην οποία θα ζητήσει ενίσχυση.\nΟ ίδιος ο παίκτης είναι ενημερωμένος για το ενδιαφέρον του Παναθηναϊκού και βλέπει με πολύ θετικό μάτι την προοπτική της Ελλάδας, με την οποία έχει… φλερτάρει και πάλι στο πρόσφατο παρελθόν, αφού τον περασμένο Ιανουάριο είχε βρεθεί μία ανάσα από τον Άρη. Ο Αλ Ταμάρι θέλει να φύγει από τη Λέουβεν, ενώ και οι Βέλγοι προσανατολίζονται στον δανεισμό του ποδοσφαιριστή. Οι επίσημες επαφές μεταξύ Παναθηναϊκού και Λέουβεν αναμένεται να ξεκινήσουν μετά τη συνάντηση Αλαφούζου – Γιοβάνοβιτς, με τους πράσινους να προτείνουν δανεισμό με οψιόν αγοράς το επόμενο καλοκαίρι.\nΑπό ‘κει και πέρα, στη λίστα με τις προτεραιότητες του Ιβάν Γιοβάνοβιτς είναι η απόκτηση ενός δεκαριού που θα παίζει βασικός στο 4-2-3-1, ενώ δεξιού μπακ και ενός στόπερ. Δεδομένα, δηλαδή, τέσσερις μεταγραφές για την αρχική ενδεκάδα, οι οποίες μπορεί να αυξηθούν ανάλογα με την πορεία των αποδεσμεύσεων/πωλήσεων.\nΔεδομένη θα πρέπει να θεωρείται και η απόκτηση ενός επιθετικού, από τη στιγμή που ο Καρλίτος δεν υπολογίζεται, ενώ και ο Μακέντα βρίσκεται πιο κοντά από ποτέ στην πόρτα της εξόδου. Από ‘κει και πέρα ο Γιοβάνοβιτς θα κάνει και μια αξιολόγηση υλικού προκειμένου να δει τι άλλες ανάγκες θα προκύψουν, ενώ στον Παναθηναϊκό περιμένουν και προτάσεις για πώληση κάποιων ποδοσφαιριστών που θα φέρουν χρήματα στα ταμεία και θα ελαφρύνουν το μπάτζετ από συμβόλαια (τύπου Αγιούμπ, Αϊτόρ, Σαβιέρ).


Χρόνια Φλεβική Ανεπάρκεια και τρόποι αντιμετώπισής της\n4:45:39 am EET am\nYou are here: Home»Υγεία»Υγεια»Χρόνια Φλεβική Ανεπάρκεια και τρόποι αντιμετώπισής της\nSaturday, 11 September 2010 10:04\nWritten by A'\nΟ Ευάγγελος Π. Δημακάκος Παθολόγος - Αγγειολόγος, Υπεύθυνος του Αγγειολογικού Ιατρείου της Ογκολογικής Μονάδας της Γ’ Πανεπιστημιακής Παθολογικής Κλινικής Νοσοκομείου «Η Σωτηρία», Γενικός Γραμματέας Ελληνικής Λεμφολογικής Εταιρείας, εξηγεί τι είναι η Χρόνια Φλεβική Ανεπάρκεια (Χ.Φ.Α.) και πως μπορεί να αντιμετωπιστεί.\nΠόδια κουρασμένα, πρησμένα, με αίσθημα βάρους, καψίματος και πόνο! Είναι σημαντικό να κατανοήσετε αυτά τα ενοχλητικά συμπτώματα, τα οποία δεν είναι αθώα!\nΤι είναι Φλεβική Ανεπάρκεια;\nΧρόνια Φλεβική Ανεπάρκεια (Χ.Φ.Α.) είναι μία αλληλουχία αλλοιώσεων που συμβαίνουν στα κάτω άκρα όταν οι φλέβες δεν επαναφέρουν σωστά το αίμα στην καρδιά. Οι φλέβες των κάτω άκρων λειτουργούν ως αγωγοί που μεταφέρουν αίμα από τα πόδια προς την καρδιά. Αυτό επιτυγχάνεται με μία σειρά βαλβίδων οι οποίες, ως φράγματα, ανοίγουν για να επιτρέψουν τη ροή του αίματος προς την καρδιά και κλείνουν για να εμποδίσουν τη ροή προς την αντίθετη κατεύθυνση.\nΣε ορισμένες καταστάσεις αυτές οι βαλβίδες δεν κλείνουν σωστά, αφήνοντας κενό μεταξύ τους και έτσι δεν μπορούν να εμποδίσουν την παλινδρόμηση του αίματος, με συνέπεια το αίμα να λιμνάζει στις φλέβες και στους ιστούς. Υπάρχουν δύο μορφές φλεβικής ανεπάρκειας, η ανεπάρκεια των επιφανειακών και η ανεπάρκεια των εσωτερικών φλεβών του ποδιού. Πιο σοβαρή θεωρείται η εσωτερική φλεβική ανεπάρκεια.\nΠοια είναι τα κύρια συμπτώματα και τα στάδια της χρόνιας φλεβικής ανεπάρκειας;\nΤα κυριότερα συμπτώματα που νιώθει ο ασθενής στα πόδια του είναι το αίσθημα καψίματος, πόνος, αίσθημα τάσης και βάρους, καθώς επίσης και κράμπες. Το πρώτο στάδιο περιλαμβάνει την εμφάνιση ευρυαγγειών (μικρά κόκκινα φλεβικά σχήματα), το δεύτερο στάδιο περιλαμβάνει την εμφάνιση κιρσών, το τρίτο στάδιο την εμφάνιση οιδήματος (πρησμένα πόδια), ενώ στα επόμενα στάδια αρχίζουν οι πιο σοβαρές δερματικές αλλοιώσεις με μια χαρακτηριστική μελάχρωση του δέρματος και προχωράνε σε πιο σοβαρές αλλοιώσεις όπως τα έλκη.\nΠοιοι είναι οι παράγοντες προδιάθεσης;\nΟι κύριοι παράγοντες προδιάθεσης είναι:\n• Γενετικοί παράγοντες: π.χ. αριθμός βαλβίδων στα φλεβικά αγγεία\n• Ηλικία: η Φ.Α. αυξάνεται με την ηλικία στους άνδρες και στις γυναίκες\n• Για τις γυναίκες: π.χ., εγκυμοσύνη, αριθμός τοκετών, χρήση αντισυλληπτικών, κ.λπ.\n• Δευτερεύοντες παράγοντες προδιάθεσης θεωρούνται η παχυσαρκία, η έλλειψη φυσικής άσκησης, μεγάλα διαστήματα σε όρθια ή καθιστή στάση, η έκθεση σε υψηλές θερμοκρασίες, ατυχήματα, εγχειρήσεις, παθήσεις των αρθρώσεων, η δυσκοιλιότητα και η κακή διατροφή.\n• Παράγοντες επίσης που μπορούν να ανατρέψουν την ισορροπία των υγρών στο σώμα και να δημιουργήσουν πρήξιμο στα πόδια είναι και η χρήση ορισμένων φαρμάκων (π.χ. κορτιζόνη, αντιυπερτασικά, αντικαταθλιπτικά, ορμόνες, αντιφλεγμονώδη).\nΠοια είναι η συχνότητα του προβλήματος;\nΗ χρόνια φλεβική ανεπάρκεια εμφανίζεται στο 4-13% του πληθυσμού, ενώ τα ήπια φλεβικά προβλήματα είναι πολύ κοινά, αφού εμφανίζονται σε πάνω από 50% του πληθυσμού. Η Χρόνια Φλεβική Ανεπάρκεια (Χ.Φ.Α.) εμφανίζεται με διπλάσια συχνότητα στις γυναίκες, ενώ τα πρώτα συμπτώματα της μπορεί να εμφανιστούν από τη νεαρή ηλικία. Οι μισοί περίπου Έλληνες ταλαιπωρούνται από κάποιο μικρότερο ή μεγαλύτερο πρόβλημα φλεβικής ανεπάρκειας, αλλά λίγοι γνωρίζουν πώς να το αντιμετωπίσουν. Οι γυναίκες αποδεικνύονται 5 φορές πιο ευπαθείς από τους άνδρες λόγω ορμονών.\nΕίναι επικίνδυνη πάθηση η φλεβίτιδα;\nΈνας μεγάλος κίνδυνος - εάν δε ληφθούν τα απαραίτητα προληπτικά μέτρα - είναι η δημιουργία φλεβικών ελκών που χαλούν την ποιότητα του δέρματος, ενώ ακόμη πιο επικίνδυνη και απειλητική είναι η δημιουργία θρομβώσεων, όταν το αίμα μέσα στις φλέβες πήζει και εμποδίζει την ομαλή κυκλοφορία του αίματος. Πιο επικίνδυνες είναι οι εσωτερικές, αλλά εξίσου επώδυνες αποδεικνύονται και οι επιφανειακές θρομβοφλεβίτιδες.\nΟι ειδικοί στις φλέβες λένε: καταπολέμησε την φλεβική ανεπάρκεια!\nΗ συντηρητική αντιμετώπιση της Χ.Φ.Α. περιλαμβάνει:\n1. Γενικές οδηγίες όπως απώλεια βάρους, αποφυγή ορθοστασίας και καθιστικής ζωής, σύσταση για βάδισμα και κολύμπι, χρήση ανατομικών υποδημάτων κ.α.\n2. Ειδικές ελαστικές κάλτσες διαβαθμισμένης συμπίεσης\n3. Φαρμακευτική αγωγή που περιλαμβάνει φυτικά σκευάσματα όπως οι Ρουτοσίδες, οι Κουμαρίνες,οι Σαπωνίνες, οι Ανθοκυανίνες, οι Προκυανιδίνες και τα Φλαβονοειδή.\nΥπάρχουν επίσης προϊόντα που μπορείς να προμηθευτείς από το φαρμακείο, τα οποία είναι φυσικά φλαβονοειδή, που προέρχονται από το εκχύλισμα των φύλλων της κόκκινης αμπέλου (Vitis vinifera).\nΕπιστημονικές μελέτες έχουν δείξει ότι τα προϊόντα αυτά, όχι μόνο ανακουφίζουν τα δυσάρεστα συμπτώματα, αλλά και δυναμώνουν τις φλέβες. Τα φλαβονοειδή δεν μπορούν να παραχθούν από τον οργανισμό και μπορούν να ληφθούν μέσω της διατροφής.\nΣε πολλές κλινικές μελέτες έχει αποδειχθεί ότι τα φυσικά φλαβονοειδή βοηθούν στην διατήρηση της καλής φλεβικής κυκλοφορίας. Έχει επίσης αποδειχθεί ότι προστατεύουν το αγγειακό επιθήλιο σταθεροποιώντας τις μεμβράνες και αυξάνουν την ελαστικότητα τους (ομαλοποίηση της αγγειακής διαπερατότητας). Το αποτέλεσμα αυτών των δράσεων είναι η διατήρηση της καλής φλεβικής κυκλοφορίας, η μείωση της εμφάνισης οιδημάτων (πρησμένα πόδια) και ανακούφιση από τα ενοχλητικά συμπτώματα όπως αίσθημα βάρους, καψίματος και πόνο. Ο νεότερος εκπρόσωπος αυτών των προϊόντων είναι ένα σκεύασμα, σε δισκία και τζελ, που περιέχει το μοναδικό τυποποιημένο εκχύλισμα φυσικών φλαβονοειδών AS 195, το οποίο έχει χρησιμοποιηθεί επί δεκαετίες ευρέως για την διατήρηση της καλής λειτουργίας των φλεβών των κάτω άκρων.\nΕνσωματώστε την παρακάτω απλή άσκηση στην καθημερινή εργασιακή ρουτίνα σας:\n• Σταθείτε όρθια με τα πόδια σας παράλληλα.\n• Σηκώστε στις μύτες των ποδιών, ανασηκώνοντας τις φτέρνες σας όσο το δυνατόν πιο ψηλά. Κρατήστε αυτή τη στάση για 5 δευτερόλεπτα και στη συνέχεια χαλαρώστε.\nΓια να ενισχύσετε την υγεία των ποδιών σας βεβαιωθείτε ότι ...\n• Κρατάτε τα πόδια, τους αστραγάλους και τα πέλματά σας σε κίνηση όσο το δυνατόν περισσότερο στη διάρκεια της ημέρας.\n• Πλένετε τα πόδια σας κάτω από ένα δυνατό ρεύμα κρύου νερού στο μπάνιο ή στο ντους, τρίβοντας από τους αστραγάλους προς τα επάνω.\n• Ξεκουραστείτε με τα πόδια σας σηκωμένα για τουλάχιστον 10 λεπτά κάθε μέρα.\nΓια να φροντίσετε τις φλέβες των ποδιών σας\n• Αποφύγετε την ορθοστασία και την καθιστική ζωή.\n• Προσπαθήστε να μην εκτίθεστε σε υπερβολική ζέστη (οι φλέβες διευρύνονται, κάνοντας το αίμα να συγκεντρωθεί στα πόδια και να πρήζονται).\n• Προσπαθήστε να μην φοράτε ψηλοτάκουνα παπούτσια ή παπούτσια με άκαμπτες σόλες, που μπορεί να σταματήσουν την αποτελεσματική λειτουργία μυϊκής άντλησης.\n• Η παχυσαρκία είναι κακή για τις φλέβες σας. Προσπαθήστε να χάσετε τα παραπάνω κιλά


Χαλάει σταδιακά ο καιρός: Βροχές και ισχυρές καταιγίδες από το βράδυ σε όλη τη χώρα – Clevernews\nΧαλάει σταδιακά ο καιρός: Βροχές και ισχυρές καταιγίδες από το βράδυ σε όλη τη χώρα\nΝέο κύμα κακοκαιρίας προβλέπεται από σήμερα Τρίτη, αφού θα σημειωθούν βροχές στα δυτικά και από το απόγευμα θα εκδηλωθούν καταιγίδες στο Ιόνιο, ενώ οι άνεμοι θα πνέουν νοτιοανατολικοί μέχρι 8 μποφόρ.\nΣτην Αττική προβλέπονται λίγες νεφώσεις παροδικά αυξημένες με πιθανότητα βροχής τη νύχτα, ενώ η θερμοκρασία θα κυμανθεί από 11 έως 19 βαθμούς Κελσίου.\nΣτη Θεσσαλονίκη θα αναπτυχθούν νεφώσεις κατά τόπους αυξημένες με πρόσκαιρες βροχές, ενώ η θερμοκρασία θα κυμανθεί γενικά από 7 έως 17 βαθμούς Κελσίου.\nΣτη Μακεδονία και τη Θράκη θα αναπτυχθούν νεφώσεις με σποραδικές βροχές στη δυτική και κεντρική Μακεδονία, ενώ η θερμοκρασία θα κυμανθεί γενικά από 5 έως 17 βαθμούς Κελσίου.\nΣτα Νησιά του Ιονίου, την Ηπειρο, τη Δυτική Στερεά και τη Δυτική Πελοπόννησο προβλέπονται νεφώσεις με βροχές αρχικά στο βόρειο Ιόνιο και την Ηπειρο και βαθμιαία και στις υπόλοιπες περιοχές. Καταιγίδες θα εκδηλωθούν από το απόγευμα στο Ιόνιο, οι οποίες θα είναι κατά τόπους ισχυρές, ενώ τη νύχτα στα βορειοδυτικά οι βροχές θα ενταθούν και η θερμοκρασία θα κυμανθεί γενικά από 10 έως 20 βαθμούς Κελσίου.\nΣτη Θεσσαλία, την Ανατολική Στερεά, την Εύβοια και την Ανατολική θα αναπτυχθούν νεφώσεις παροδικά αυξημένες με πρόσκαιρες βροχές από το απόγευμα, ενώ η θερμοκρασία θα κυμανθεί γενικά από 7 έως 19 βαθμούς Κελσίου.\nΣτις Κυκλάδες και την Κρήτη θα αναπτυχθούν νεφώσεις τοπικά αυξημένες με πιθανότητα πρόσκαιρων βρόχων από το απόγευμα, ενώ η θερμοκρασία θα κυμανθεί γενικά από 15 έως 20 βαθμούς Κελσίου.\nΣτα Νησιά Ανατολικού Αιγαίου και τα Δωδεκάνησα θα αναπτυχθούν λίγες νεφώσεις παροδικά αυξημένες, ενώ η θερμοκρασία θα κυμανθεί γενικά από 13 έως 21 βαθμούς Κελσίου.\nΗ Emirates διοργανώνει Ημέρα Καριέρας στη Θεσσαλονίκη\nΒγαίνει σε δημοπρασία η θρυλική επιστολή του Θεόδωρου Κολοκοτρώνη – ”Φωτιά και τσεκούρι στους προσκυνημένους”!


Ιταλός make up artist δημιουργεί απίστευτες οφθαλμαπάτες που παίζουν με το μυαλό μας\nΟ Ιταλός make up artist και tattoo artist Luca Luce έχει αναπτύξει μια μοναδική τεχνική που αφήνει όσους βλέπουν τις δημιουργίες του με το στόμα ανοικτό. Οι τρισδιάστατες δημιουργίες του είναι κάτι παραπάνω από εντυπωσιακές, πρόκειται για οφθαλμαπάτες που παίζουν με το μυαλό μας.\nΠληροφορίες για το πως το έργο του αυτοκαταστράφηκε αμέσως μετά την πώληση του, έδωσε ο Banksy μέσα από ανάρτησή του στα social media.\nΠέθανε ο καλλιτέχνης του λαού της ΕΣΣΔ Ιωσήφ Γκαμπζόν\nΠέθανε σε ηλικία 80 ετών έπειτα από σοβαρά προβλήματα υγείας που αντιμετώπιζε τα τελευταία χρόνια ο αποκαλούμενος καλλιτέχνης του λαού της πάλαι ποτέ ΕΣΣΔ Ιωσήφ Γκαμπζόν, βουλευτής της Κρατικής Δούμας, μεταδίδουν τα ρωσικά μέσα ενημέρωσης.\nΓιατί είναι δημοφιλής η γιαγιά – καλλιτέχνις Γιαγιόι Κουσάμα;\nΗ 89χρονη Γιαγιόι Κουσάμα είναι η πιο επιτυχημένη ζώσα καλλιτέχνις στον κόσμο. Έργα της έχουν πουληθεί μέχρι και 7 εκατομμύρια δολάρια το ένα. Είναι εξαιρετικά δημοφιλής. Ο λόγος; Μα το ότι ο κόσμος θέλει να τραβήξει selfie, ποζάροντας μπροστά από κάποιο έργο της ή μέσα σε εγκατάστασή της!\nΠώς θα ήταν ο Homer Simpson αν ήταν υπαρκτό πρόσωπο;\nΑναρωτηθήκατε ποτέ πώς θα ήταν η φάτσα του Homer Simpson αν ζούσε στον κόσμο των τριών διαστάσεων αυτή η δισδιάστατη φιγούρα;\nΗ παιδική αθωότητα μέσα από τα μάτια του Ζιλιέν Μαλάν\nΟ Γάλλος καλλιτέχνης Ζιλιέν Μαλάν – γνωστός ως Seth Globepainter – εμπνέεται από την παιδική ηλικία και συνεχίζει να παρεμβαίνει στους δρόμους του Παρισιού και άλλων μεγαλουπόλεων του πλανήτη.\nΤα φωτορεαλιστικά τατουάζ του Ινάλ Μπερσεκόφ\nΟ Ινάλ Μπερσεκόφ oρίζει τον εαυτό του ως «video and digital art killer». Και είναι, όπως αποδεικνύουν τα ασπρόμαυρα φωτο-ρεαλιστικά τατουάζ που δημιουργεί και τα οποία μοιάζουν σαν να έχουν τυπωθεί στο δέρμα των πελατών του!\nΚαλλιτέχνης αλυσοδέθηκε σε μάρμαρο και το μετάνιωσε...\nΈνας Βέλγος που αλυσοδέθηκε σε ένα κομμάτι μάρμαρο για να δείξει ότι ο καλλιτέχνης δεν μπορεί να ξεφύγει από το "βάρος της ιστορίας" που κουβαλά, διαπίστωσε ότι είχε δίκιο όχι μόνο μεταφορικά αλλά και κυριολεκτικά: δεν κατάφερε να απελευθερωθεί από τα δεσμά του...\nΗ εξέλιξη ενός πρώην gamer σε καλλιτέχνη\nΕίναι 8 το βράδυ. Ο Ουγιάνγκ Πενγκτζίε ανοίγει τον λογαριασμό του στο Bilibili, μια δημοφιλή κινεζική υπηρεσία ζωντανής μετάδοσης όπου οι θεατές μπορούν να συνομιλήσουν με τους διαχειριστές και αρχίζει να σχεδιάζει.\nΚαρδιές από παλιά ηλεκτρόδια, λαμαρίνες, σύρματα, μπίλιες από ρουλεμάν, ανταλλακτικά αυτοκινήτων, ηλεκτρολογικό εξοπλισμό «χτυπούν» στους παλμούς της τέχνης από ανακυκλώσιμα και επαναχρησιμοποιημένα υλικά.\nConceptual καλλιτέχνης κλώσσησε και επώασε αυγά\nΟ γάλλος καλλιτέχνης Αμπραάμ Πουανσεβάλ, ο οποίος νωρίτερα φέτος πέρασε μια εβδομάδα μέσα σε έναν συμπαγή όγκο από βράχια, κατάφερε να κλωσσήσει αυγά κότας φροντίζοντας για την επώασή τους επί τρεις εβδομάδες.


06.03.2016 | 09:00\nΕίμαι 11 χρονών, 35 κιλά και 1.47 ύψος. Πόσες θερμίδες πρέπει να περιέχει το πρωινό, το δεκατιανό, το μεσημεριανό, το απογευματινό και το βραδινό ξεχωριστά; Ευχαριστώ!\nΟι θερμίδες είναι ένας τρόπος μέτρησης των καύσεών μας και εξαρτάται από την ηλικία μας, το βάρος μας, το ύψος μας αλλά και τη φυσική μας δραστηριότητα. Σαν συμβουλή θα σου έλεγα να ακολουθήσεις βασικές αρχές τις διατροφής χωρίς υπερβολές. Δεν χρειάζεται να μετράς θερμίδες, σημασία έχει και η ποιότητα των τροφίμων που καταναλώνουμε. Όσον αφορά στη διατροφή σου προσπάθησε να:\nΠροτιμάς τα τρόφιμα ολικής αλέσεως (ζυμαρικά, δημητριακά, ψωμί).\nΤρως καθημερινά 5-7 μερίδες φρούτων & λαχανικών & 2-3 μερίδες γαλακτοκομικών με μειωμένα λιπαρά\nΓεια σας! Έχω διαβάσει πως οι έτοιμες σούπες σε φακελάκια είναι η χειρότερη επιλογή διατροφής. Εγώ όμως αγοράζω έτοιμες σούπες που γράφουν πάνω πως δεν περιέχουν συντηρητικά και χρωστικές και είναι 99% χωρίς λίπος. Είναι σωστή η επιλογή μου;\nΗ σούπα μπορεί να είναι ένα υγιεινό γεύμα με λίγες θερμίδες, χωρίς λιπαρά, που ενυδατώνει τον οργανισμό, όντας πλούσια σε νερό και σε χορταίνει. Ταυτόχρονα οι σούπες έχουν αυξημένη περιεκτικότητα σε αντιοξειδωτικά και βιταμίνες που ενισχύουν το ανοσοποιητικό. Ωστόσο, είναι σημαντικό να διαβάζετε τις ετικέτες τροφίμων και να επιλέγετε εκείνες τις σούπες με την μικρότερη περιεκτικότητα σε αλάτι.\nΚατανάλωση ελληνικού (3-4 μικρά φλυτζανάκια) ή στιγμιαίου καφέ (2 φλυτζάνια καθημερινά). Η καφεΐνη επιφέρει σημαντική αύξηση του βασικού μεταβολισμού.\nΓεια σας! Είμαι 33 ετών και θα ήθελα τη βοήθειά σας. Τα τελευταία 4 χρόνια αποκτώντας και υποθυρεοειδισμό, μετά από εγκυμοσύνη, έχω κολλήσει σε κάποια κιλά. 25-30 παραπάνω από όσο θα έπρεπε να είμαι. Βέβαια πάντα είχα παραπάνω κιλά που μία τα έχανα και την άλλη τα ξανάπαιρνα. Το πρόβλημα τώρα είναι ότι χάνοντας δύσκολα πια κάποια κιλά, κολλάω σε ένα νούμερο και δεν κατεαβαίνει η ζυγαριά, ώσπου τα παρατάω. Τι μπορεί να φταίει; Άσκηση κάνω 2-3 φορές την εβδομάδα και γενικά αισθάνομαι ότι είμαι σε μια μόνιμη δίαιτα με κάποιες ατασθαλίες. Αντιγόνη\nH διατροφή στον υποθυρεοειδισμό μοιάζει πολύ με τη διατροφή ενός διαβητικού. Μικρά και συχνά γεύματα που βασίζονται σε τροφές με χαμηλό γλυκαιμικό δείκτη. Τρώγοντας με αυτόν τον τρόπο επιτυγχάνεται σταθεροποίηση των επιπέδων του σακχάρου του αίματος, "κινητοποίηση" του μεταβολισμού και μείωση των επιπέδων της κορτιζόλης. Τα υψηλά επίπεδα κορτιζόλης ευθύνονται για το κοιλιακό λίπος, την αύξηση του σωματικού βάρους, τη μείωση του μυϊκού ιστού, καθώς επίσης δρουν ανασταλτικά στην μετατροπή της Τ4 σε Τ3. Παράλληλα, όσοι υποφέρουν από υποθυρεοειδισμό πρέπει να αποφεύγουν στοιχεία όπως το φθόριο, το βρώμιο, και το χλώριο που μπορεί να προκαλέσουν την παρεμπόδιση των υποδοχέων ιωδίου του θυρεοειδή αδένα. Για αυτό το λόγο, το λάχανο, τα φιστίκια, τα κουκουνάρια, τα προϊόντα σόγιας, τα ροδάκινα, τα αχλάδια, το μπρόκολο, το κουνουπίδι, τα λαχανάκια Βρυξελλών, το σπανάκι και τα γογγύλια θα πρέπει να αποφεύγονται.\nΟι τροφές και τα θρεπτικά συστατικά, τα οποία συνεργούν στην καλή λειτουργία του θυρεοειδούς, είναι τα εξής: η κανέλα, το χρώμιο (κρέας, δημητριακά, τυρί, μπαχαρικά, μανιτάρια, τσάι, μπύρα, κρασί) και το μαγνήσιο (καφές, τσάι, κακάο, όσπρια, δημητριακά ολικής αλέσεως, καλαμπόκι, αρακά, καρότο κ.α).\nΣυμπερασματικά τροφές όπως: όσπρια, πατάτες, φρούτα και λαχανικά (εκτός κουνουπίδι, μπρόκολο, λάχανο, φιστίκια, κουκουνάρια, ροδάκινα, αχλάδια, λαχανάκια Βρυξελλών, σπανάκι), προϊόντα ολικής άλεσης, συκώτι, μοσχαρίσιο και βοδινό κρέας, θαλασσινά και όστρακα που δεν περιέχουν μεγάλες ποσότητες ιωδίου, γαλακτοκομικά προϊόντα, καφές, τσάι και κακάο πρέπει να περιέχονται στο διαιτολόγιο των ατόμων που πάσχουν από υποθυρεοειδισμό.\nΈκανα κολονοσκόπηση και η διάγνωση είναι: πολυέλικτο σπαστικό σιγμοειδές. Τα συμπτώματα που νιώθω είναι: φούσκωμα και πόνος χαμηλά δεξιά, πίσω λίγο πιο κάτω από τη μέση δεξιά, πάνω στο ύψος του θώρακα δεξιά και αριστερά. Ποια είναι η διατροφή που πρέπει να ακολουθήσω; Ευχαριστώ.\nΒασικοί κανόνες διατροφής για παθήσεις του εντέρου είναι:\nΟποιοδήποτε χορταρικό - λαχανικό πρέπει να τρώγεται μαζί με: κρέας, κοτόπουλο, μπιφτέκια, αυγό, τυρί κίτρινο, ψωμί, φρυγανιές: ποτέ σκέτη σαλάτα ή μαζί με όσπρια ή λαδερά.Τα πράσινα λαχανικά να τα συνδυάζεις με ντομάτα χωρίς φλούδα και σπόρια και καρότο. Η ποσότητα της σαλάτας να είναι ένα μέτριο βαθύ πιάτο και σε κάθε σαλάτα θα βάζεις ελαιόλαδο -μέτρια ποσότητα και αυτήν την εβδομάδα σε συνδυαμό καρότο (βραστό ή ωμό)- ντομάτα.\nΝα μασάς πολύ καλά και να τρως σιγά.\nΠρώτα τρώγε το κυρίως γεύμα και μετά τα λαχανικά\nΝα μην τρως άγουρα φρούτα και να αφαιρείς τη φλούδα, αντίθετα να καταναλώνεις ώριμα φρούτα.\nΠρώτα θα τρως το φαγητό σου και μετά θα πίνεις υγρά, όχι νερό κατά τη διάρκεια του φαγητού.\nΚαθημερινά να τρως 1 – 2 φρούτα, προσοχή σε φράουλες, ακτινίδια, κεράσια, καρπούζι, σύκα, δαμάσκηνα. Αντίθετα να προτιμάς αποξηραμένα φρούτα, μήλο, αχλάδι.


Μάρα Μεϊμαρίδη: Υπάρχει μαύρη μαγεία, δεν υπάρχουν διαβολικά πνεύματα, είναι δημιουργήματα του νου - TIPOS.GR\nΜάρα Μεϊμαρίδη: Υπάρχει μαύρη μαγεία, δεν υπάρχουν διαβολικά πνεύματα, είναι δημιουργήματα του νου\n9 Μαΐου, 2019 9 Μαΐου, 2019 1 min read Κυριακή Κανονίδου\nΚαλεσμένη στην εκπομπή του Γρηγόρη Αρναούτογλου, «The 2Night Show» ήταν το βράδυ της Τετάρτης η Μάρα Μεϊμαρίδη. Η γνωστή συγγραφέας μίλησε για πολλά και τα περισσότερα εξ’ αυτών προκαλούν αίσθηση.\nΓια τη θρησκεία είπε: «Είναι αλήθεια πως μπορείς να φέρεις κοντά σου κάποιον που αγαπάς. Βαφτίστηκα Χριστιανή Ορθόδοξη, δεν με ρώτησαν. Σκέφτηκα να αλλάξω θρησκεία αλλά βαρέθηκα… οι απόψεις και οι γνώσεις αφορούν εμένα. Σκέφτηκα να στραφώ στον βουδισμό, αλλά μπαίνεις, πάλι, σε τριπάκια όπου καθοδηγείσαι από κάποια εκκλησία να ποιείς αυτά που πρεσβεύει, οπότε πορεύσου μόνη σου». Και πρόσθεσε: «Έχω κάνει ένα σύλλογο, είναι φιλοσοφικός και πνευματικός. Τα προβλήματα σχέσεων είναι εύκολα, της φιλοσοφίας είναι δύσκολα».\nΓια τη μαύρη μαγεία είπε: «Ο Άγιος Κυπριανός λύνει τη μαύρη μαγεία, που σημαίνει ότι υπάρχει. Από τότε που βγήκαν οι «Μάγισσες της Σμύρνης» με ρωτάνε όλοι για τα μάγια. Τα μάγια δεν είναι τίποτα άλλο από μια αλλαγή ενέργειας που δημιουργεί το ίδιο το μυαλό. Είναι συνεργασία συνειδητού και ασυνείδητου. Είναι απλά εξηγήσιμο. Δύσκολο να γίνει. Για παράδειγμα ένα μαγικό που έχει και γούστο: έρχεται μία κοπέλα στα 37 και λέει ότι δε μπορεί να βρει άντρα. Της λέω θα κάτσεις μόνη σου, θα ανάψεις ένα κεράκι θα κοιτάξεις τη φλόγα και θα συγκεντρωθείς. Και θα πεις εγώ θέλω έναν άνδρα, φλόγα-σύμπαν-Κατίνα και να περιγράφει πως τον θέλει, το υποσυνείδητο πιάνει αυτή την έντονη επιθυμία που έχει. Δεν υπάρχουν διαβολικά πνεύματα, είναι δημιουργήματα του νου. Σε κάθε ιστορία υπάρχει πάντα το καλό και το κακό για να έχει ενδιαφέρον. Η δικιά σου εντονότατη επιθυμία φέρνει το αποτέλεσμα».\nΣτην ερώτηση του Γρηγόρη Αρναούτογλου αν είναι αφορισμένη από την εκκλησία, απάντησε: «Δεν ξέρω αν είμαι, αλλά δεν θα μου έπεφτε η μύτη αν με αφορίσουν. Η Ζαν Νταρκ, ο Καζαντζάκης κι εγώ»!\nΩστόσο, αίσθηση προκάλεσε η δήλωση της πως ο τάφος του Αγαμέμνονα δεν βρίσκεται στις Μυκήνες και η ίδια έχει βάλει στόχο στη ζωή της να βρει τον αληθινό. Εξήγησε, δε, μεταξύ άλλων πως η σκέψη αυτή τής έχει καρφωθεί από το 1996 και πως η ίδια πιστεύει ότι στις Μυκήνες ο τάφος είναι είτε των Πελοπιδών είτε των Ηρακλειδών. Μάλιστα, έχει δημιουργήσει μία ομάδα «Τα Σμυρνιοπουλάκια» που ψάχνουν να ανακαλύψουν το μέρος και πως έχει μία ιδέα για το πού βρίσκεται ο πραγματικός τάφος.\nChampions League: Οι ήρωες με το νούμερο 27\nΗ σέξι πλευρά της Ανθής Σαλαγκούδη – Newsbeast\nΟ Λεωνίδας Κουτσόπουλος «κέρδισε» την καρδιά της Κατερίνας Ζαρίφη – Newsbeast\nΟ κόσμος με γνώρισε με τον σύντροφο μου – Δεν θέλω να είμαι σε μια σχέση και να αρρωσταίνω από ζήλια – Newsbeast


Πανελλήνια θεατρική πρωτιά Τρικαλινών – KALAMPAKA | ΕΙΔΗΣΕΙΣ | NEWS | METEORA\nΑπίστευτη τρικαλινή πρωτιά στην καρδιά της θεατρόπληκτης Αθήνας από μια παράσταση που σχεδιάστηκε, μελετήθηκε και πραγματοποιήθηκε από τρεις Τρικαλινούς και παίχτηκε στα Τρίκαλα τον Απρίλιο.\nBy admin On 27.06.2011 | 15:00\nΑπίστευτη τρικαλινή πρωτιά στην καρδιά της θεατρόπληκτης Αθήνας από μια παράσταση που σχεδιάστηκε, μελετήθηκε και πραγματοποιήθηκε από τρεις Τρικαλινούς και παίχτηκε στα Τρίκαλα τον Απρίλιο. Διαγωνιζόμενοι στα δυο Off Athens festival της καλοκαιρινής Αθήνας, σάρωσαν όλους τους υπόλοιπους διαγωνιζόμενους με την εκπληκτική τους παράσταση και κατέκτησαν με το έργο του Γεωργίου Βιζυηνού “ΤΟ ΜΟΝΟΝ ΤΗΣ ΖΩΗΣ ΤΟΥ ΤΑΞΕΙΔΙΟΝ» το 1ο ΒΡΑΒΕΙΟ.\nΌταν πρωτοπαρουσιάστηκε στην Αθήνα το Σάββατο 11/6, εντυπωσίασε και καθήλωσε θεατές και κριτική επιτροπή και τέθηκε μπροστά ως το αδιαφιλονίκητο φαβορί των δύο φεστιβάλ (φεστιβάλ Ελληνικού έργου Eliart και Fringe Festival). Συναγωνίστηκαν πάνω από πενήντα παραστάσεις για τις τρεις πρώτες θέσεις του Eliart Festival και την πρώτη του Fringe Festival. Το Σάββατο 25/6 και την Κυριακή 26/6 παίχτηκαν ξανά οι τέσσερις καλύτερες παραστάσεις από τα δύο ενοποιημένα πλέον φεστιβάλ. Το Σάββατο 25/6 ξαναπαίχτηκε ο Βιζυηνός. Η Μάρω Κοντού (μέλος της κριτικής επιτροπής ) αναφώνησε στην αίθουσα: “υποκριτικός άθλος¨, ο Δημήτρης Πιατάς (έτερος της κριτικής επιτροπής) δεν πίστευε τι είχαν δει τα μάτια του. Ο ενθουσιασμός και τα συγχαρητήρια έδιναν και έπαιρναν. Οι δύο ηθοποιοί (Β. Νανάκης και Δ. Τσίκος ) πνίγηκαν μέσα σε αγκαλιές και φιλιά. Όλοι πλέον ομολογούσαν στα φανερά αυτό που ήταν κοινό μυστικό κατά τη διάρκεια του διαγωνισμού : «ότι οι τρικαλινοί δεν παίζονται». Τίποτε όμως δεν είχε ακόμη τελειώσει. Έμενε η τελευταία μέρα, η Κυριακή 26/6 για να παιχτούν οι τρεις υπόλοιπες παραστάσεις που ξεχώρισαν. Η αδρεναλίνη στο κατακόρυφο. Κυριακή βράδυ αργά τα μεσάνυχτα, μετά το πέρας των υπολοίπων τριών παραστάσεων, συνεδρίασε η κριτική επιτροπή (Μάρω Κοντού, Δημήτρης Πιατάς, Χρύσα Σπηλιώτη, Τιτίκα Βλαχοπούλου, Αντιγόνη Καράλη, Ζωή Ξανθοπούλου, Αννέτα Παπαθανασίου, Γιώργος Φραντζεσκάκης). Άγχος, αγωνία, προσδοκίες χτύπησαν κόκκινο… και το 1ο ΒΡΑΒΕΙΟ πάει … στην παράσταση του Γ. Βιζυηνού « Το μόνον της ζωής του ταξείδιον». (Το πρώτο βραβείο μεταφράζεται σε δωρεάν παραχώρηση στους συντελεστές για δέκα μέρες παραστάσεων το φθινόπωρο).\nΟ Βασίλης Νανάκης, ο Δημήτρης Τσίκος και η Εβελίνα Δσκαλοπούλου ευχαριστούν το Δήμαρχο Τρικκαίων κ. Χρήστο Λάππα, την Αντιδήμαρχο Πολιτισμού κ. Βάσω Κάκλα, τον κ.Στέλιο Καραγιώργο που σε συνεργασία με το Δημοτικό Θέατρο Τρικάλων και τον καλλιτεχνικό του διευθυντή κ. Στέφανο Νταλάση βοήθησαν τα μέγιστα για την πραγματοποίηση της παράστασης στο Μύλο Ματσόπουλο τον Απρίλιο. Ευχαριστούν επίσης όλους τους τρικαλινούς που με τον άλφα ή βήτα τρόπο βοήθησαν στην πραγματοποίησή της. Τέλος ευχαριστούν όλους τους συμπολίτες μας και μη που έσπευσαν να την παρακολουθήσουν και να την αγκαλιάσουν, γιατί ήταν τελικά αυτοί που έδωσαν φτερά στους συντελεστές της να δοκιμάσουν την τύχη τους στα καλοκαιρινά φεστιβάλ της πρωτεύουσας. Ένα μεγάλο επίσης ευχαριστώ οφείλουν στα ΜΜΕ της πόλης που στήριξαν την παράσταση.\nΟι συντελεστές ευελπιστούν τη νέα θεατρική σεζόν να έχουν την ευκαιρία να ξαναπαρουσιάσουν την παράσταση στην πόλη που γεννήθηκε για όσους δεν πρόλαβαν να τη δουν και να την απολαύσουν.


ΔΗΜΟΣΙΟΓΡΑΦΙΑ ΣΤΗΝ ΕΠΟΧΗ ΤΟΥ ΕΡΝΤΟΓΑΝ – TOURKIKANEA.GR\nΜπανού Γκιουβέν : Με αυτά τα ΜΜΕ δεν γίνεται\nΣύμφωνα με τα στοιχεία του παραρτήματος Κωνσταντινούπολης του Συνδικάτου Δημοσιογράφων Τουρκίας (TGS), από τις 27/5 που ‘άρχισε η αντίσταση του πάρκου Γκεζί και μετά, πάνω από 100 δημοσιογράφοι απολύθηκαν ή εξαναγκάστηκαν σε παραίτηση. Μια εξ αυτών είναι και η Μπανού Γκουβέν.\nΗ Γκιουβέν που υποχρεώθηκε να τερματίσει την ενημερωτική εκπομπή που έκανε δις την εβδομάδα στο Artı1, απάντησε σε ερωτήματα όπως ¨Τι έγινε στο Artı1 ;¨, ¨Τι συμβαίνει στα ΜΜΕ της κεντρικής ροής ;¨, ¨Είναι δυνατή η ανεξάρτητη δημοσιογραφία και ενημέρωση στα κεντρικά κανάλια ;¨ και ¨Τι μπορεί να γίνει για τους φυλακισμένους δημοσιογράφους ;¨.\nΥποχρεώθηκες να τερματίσεις την εκπομπή που είχες στο κανάλι Artı1. Τι συνέβη στο κανάλι ;\nΤο Artı1 ήταν ένα κανάλι το οποίο ξεκίνησε ως ένα ειδησεογραφικό κανάλι που θα ήταν εναλλακτικό, ελεύθερο και ανεξάρτητο. Η ιδρυτική ομάδα των Τουντζά Μολλαβέισογλου και Ουγούρ Τουττσούογλου σε αυτό το θέμα ήταν αποφασιστική. Δεν ήμουν μέσα στο κέντρο των ειδήσεων. Δεν ήταν ένα κανάλι που ενημέρωνε 24 ώρες, αλλά ιδιαίτερα όταν άρχισαν τα γεγονότα του πάρκου Γκεζί, υπήρξαν κάποιες παρασκηνιακές επεμβάσεις. Αργότερα έμαθα πως έγιναν κάποιες επεμβάσεις και στον Ουγούρ Ντουντάρ σχετικά με το πόσος χρόνος πρέπει να αφιερώνεται στα δελτία ειδήσεων για τα γεγονότα του πάρκου Γκεζί. Στην εκπομπή μου υπέστην δύο επεμβάσεις. Δεν ήταν δυνατόν να δεχτώ το γεγονός ότι τη στιγμή που έχει διανυθεί τόση απόσταση στο κουρδικό θέμα, να υπάρχει ακόμη φόβος για μια σειρά από σύμβολα.\nΕκκαθαρίζουν προκειμένου να μην προκύψει πρόβλημα. Μάλιστα ο κόσμος αντέδρασε έτσι που κατάλαβαν πως δεν θα μπορούσαν να συνεχίσουν έτσι. Κάποιων τα χέρια λερώθηκαν με αίμα. Και αυτό δεν είναι κάτι που σχετίζεται μόνο με την κυβέρνηση. Είναι το αίμα αυτών που σκοτώθηκαν σε αυτά τα γεγονότα. Είναι ανάγκη να σηκωθούμε και να πούμε κάτι για αυτή την κατάσταση. Εάν αυτό δεν μπορεί να γίνει , τότε κάποιοι συνάδελφοι μας δεν μπόρεσαν να το καταπιούν αυτό. Η αντίδραση του κόσμου τους έφερε σε ένα σταυροδρόμι.\nΥπάρχουν σήμερα πολλοί δημοσιογράφοι που λένε πως οι τίτλοι σε κάποιες εφημερίδες καθορίζονται απευθείας από τον πρωθυπουργό Ερντογάν και από τους συμβούλους του.\nΘα θυμάσαι πως μια μέρα 7 εφημερίδες βγήκαν με τον ίδιο τίτλο. Οι σύμβουλοι του πρωθυπουργού παίρνουν τις εφημερίδες απευθείας από το γραφείο του. Αυτό το ξέρουν όλοι πια. Κάποιοι λένε πως τους παίρνει απευθείας ο πρωθυπουργός.\nΕγώ πιστεύω πως στην διακυβέρνηση του ΑΚΡ τα ΜΜΕ είναι σε ακόμη πιο σφικτό κλοιό σε σχέση με χτες…Πάντοτε η κεντρική γραμμή των ΜΜΕ είχε σχέση με την επίσημη ιδεολογία. Αλλά σήμερα πλέον μπορούμε να μιλήσουμε για κυβερνητικά δελτία που βγαίνουν ως ειδήσεις. Μα είναι δυνατόν υπό αυτό τον κλοιό να υπάρξει δημοσιογραφία ; Είναι δυνατόν να υπάρξουν ανεξάρτητα ΜΜΕ ;\nΚουρδικό πρακτορείο Φιράτ 21/7/2013\nΣχ : Η Μπανού Γκιουβέν είναι δεύτερη φορά που ¨απομακρύνεται¨ από τηλεοπτικό κανάλι λόγω των απόψεων της.\nΜΠΑΜΠΑΤΖΑΝ ΠΡΟΣ ΔΙΚΑΣΤΕΣ : ΜΑΥΡΙΖΕΤΕ ΤΙΣ ΖΩΕΣ ΑΝΘΡΩΠΩΝ


LESMARKPAGES: Εκτός ΝΔ μέσω μνημονίου\nΕκτός ΝΔ μέσω μνημονίου\nΔΙΑΓΡΑΦΗ-ΕΞΠΡΕΣ ΓΙΑ ΤΟΝ ΕΥΡΩΒΟΥΛΕΥΤΗ Θ. ΣΚΥΛΑΚΑΚΗ\nΜε διαδικασίες-εξπρές βρέθηκε εκτός ευρωκοινοβουλευτικής ομάδας της ΝΔ ο -έως χθες το πρωί- ευρωβουλευτής του κόμματος Θ. Σκυλακάκης, ο οποίος, μιλώντας σε ραδιοφωνικό σταθμό, διαφοροποιήθηκε ευθέως από την προσέγγιση της παράταξης έναντι του μνημονίου. Παράλληλα, ο κ. Σκυλακάκης, εκ των στενών συνεργατών της -επίσης διαγραφείσας από την Κ.Ο. του κόμματος- Ντ. Μπακογιάννη, παραπέμπεται και στην Επιτροπή Δεοντολογίας της ΝΔ, με το ερώτημα της πλήρους διαγραφής του από το κόμμα της μείζονος αντιπολίτευσης.\nΤο «φιτίλι» που προκάλεσε τη νέα αυτή «φωτιά» στη ΝΔ άναψε χθες το πρωί ο ίδιος ο κ. Σκυλακάκης, ο οποίος, μιλώντας στο ραδιοφωνικό σταθμό Βήμα 99,5, δήλωσε ότι θα ζητήσει από τα συλλογικά όργανα του κόμματος την αλλαγή στάσης έναντι του μνημονίου. Συγκεκριμένα, ο κ. Σκυλακάκης εκτίμησε ότι είναι αδύνατο να μηδενιστεί το έλλειμμα το 2011, όπως είχε υπογραμμίσει ο πρόεδρος της ΝΔ Α. Σαμαράς στη Θεσσαλονίκη, και τόνισε ότι την άποψή του αυτή θα εξηγήσει στα συλλογικά όργανα του κόμματος -όπως στην Κ.Ο. της ΝΔ που συνεδριάζει αύριο- και θα ζητήσει αλλαγή στάσης της παράταξης, καθώς, όπως υποστήριξε, η πρόταση της ΝΔ παραπλανά τον κόσμο. Ο κ. Σκυλακάκης τόνισε ότι η χώρα βρίσκεται στο χείλος του γκρεμού και ότι «κρεμόμαστε από το μνημόνιο», υπογραμμίζοντας ότι «θα είναι αυτοπυροβολισμός αν ανακοπεί η προσπάθεια του μνημονίου». Προσέθεσε, δε, ότι «το κλειδί δεν είναι η αντιπολίτευση. Είναι να πούμε στον κόσμο με ρεαλισμό τι πραγματικά σημαίνει. [...] και τόνισε πως «ό,τι κι αν κάνουμε, αν η προσπάθεια δεν είναι συλλογική, τότε η αποτυχία είναι πραγματική».\nΔιαγραφή σε… χρόνο dt\nΗ αντίδραση της ΝΔ ήταν κεραυνοβόλα, καθώς λίγο μετά τις δηλώσεις του από τη Ρηγίλλης ανακοινώθηκε ότι «με απόφαση του προέδρου της ΝΔ κ. Α. Σαμαρά, τίθεται εκτός Κοινοβουλευτικής Ομάδας του κόμματος ο ευρωβουλευτής κ. Θ. Σκυλακάκης. Παράλληλα, ο πρόεδρος της ΝΔ, με έγγραφό του προς τον πρόεδρο της Επιτροπής Δεοντολογίας του κόμματος κ. Γ. Τραγάκη, παρέπεμψε στην Επιτροπή τον κ. Σκυλακάκη, με το ερώτημα της οριστικής διαγραφής από μέλος της ΝΔ, γιατί με τις δηλώσεις του επέλεξε να θέσει τον εαυτό του εκτός κόμματος». Πολιτικοί παράγοντες εξέφραζαν την έκπληξή τους σχετικά με την ταχύτητα με την οποία ο κ. Σκυλακάκης διεγράφη, ωστόσο, πληροφορίες αναφέρουν ότι η απόφαση ελήφθη από τον πρόεδρο της ΝΔ μετά από σύσκεψη που είχε με στενούς του συνεργάτες και αφού μελέτησε το απομαγνητοφωνημένο κείμενο της συνέντευξης του ευρωβουλευτή.\nΕπίσης, πληροφορίες αναφέρουν ότι η ΝΔ ενδέχεται να ζητήσει την παραίτηση του κ. Σκυλακάκη από τη θέση του ευρωβουλευτή, καθώς υποστηρίζεται ότι οι θέσεις αυτές είναι εκ διορισμού, αν και ο κ. Σκυλακάκης, μιλώντας στον Flash 96, επισήμανε ότι κάτι τέτοιο είναι προσβλητικό για τον κοινοβουλευτισμό γιατί η ουσία του κοινοβουλευτισμού είναι ότι οι ευρωβουλευτές και οι βουλευτές πρέπει να ασκούν την ελευθερία γνώμης τους, αλλιώς γίνονται φερέφωνα.\nΠρέπει να σημειωθεί ότι, μιλώντας στον Flash 96, ο αντιπρόεδρος της ΝΔ Δ. Αβραμόπουλος δήλωσε, μεν, ότι «κανείς δεν είναι υπέρ των διαγραφών σε καμία παράταξη και σε κανένα κόμμα», συμπλήρωσε χαρακτηριστικά ότι «τελειώσαμε πλέον με τα “μαντριά”. Αυτή η λογική που αναγάγει την πολιτική σε ένα απώτερο παρελθόν έχει μείνει πίσω. Ο καθένας είναι ελεύθερος να συμμετέχει σε ένα εθελοντικό οργανισμό που λέγεται κόμμα, με τις ιδέες, τις απόψεις του, τις προτάσεις του. Αν δεν θέλει και δυσφορεί, ανοιχτές οι πόρτες».\nΜάρτυς ο Καραμανλής για Βατοπέδι\nΤην ομόφωνη απόφαση να κληθεί για να καταθέσει ως μάρτυρας ο τέως πρωθυπουργός Κ. Καραμανλής έλαβε χθες η Προκαταρκτική Επιτροπή της Βουλής που διερευνά την υπόθεση της Μονής Βατοπεδίου, μετά την κατάθεση της Αικ. Πελέκη, που έκανε λόγο για «κεντρική απόφαση» αναφορικά με τις ανταλλαγές ακινήτων μεταξύ του Δημοσίου και της Μονής για τη Βιστωνίδα λίμνη.\n«Χρήσιμο να συμβάλετε»\nΗ επιστολή κλήσης στην Επιτροπή, που πρόκειται να αποσταλεί στον κ. Καραμανλή, τον ενημερώνει ότι η Επιτροπή «έκρινε ομόφωνα πως θα ήταν χρήσιμο να συμβάλετε και με τη δική σας μαρτυρία στη διερεύνηση αυτής της υπόθεσης. Προς τούτο, είμαστε στη διάθεσή σας να προσδιορίσουμε από κοινού τον προσφορότερο τρόπο για τη συμβολή σας αυτή». Ωστόσο, οι βουλευτές των κομμάτων του ΚΚΕ, του ΛΑΟΣ και του ΣΥΡΙΖΑ διαφώνησαν με το ύφος της επιστολής, ειδικά σε ό,τι αφορά τη διατύπωση περί «προσφορότερου τρόπου» κατάθεσης του τέως πρωθυπουργού, εκτιμώντας ότι κατ’ αυτό τον τρόπο δίδεται η δυνατότητα στον κ. Καραμανλή να αποφύγει κατάθεσή του ενώπιον της Επιτροπής, είτε στη Βουλή είτε κατ’ οίκον, αποκρινόμενος στην κλήτευση με υπόμνημα.\nΑπό την πλευρά της, η ΝΔ κατηγόρησε το ΠΑΣΟΚ ότι σύρθηκε πίσω από τον ΛΑΟΣ. Σε δήλωσή του ο κ. Δένδιας τόνισε ότι «η “πράσινη πολυκατοικία” αποφάσισε με πρωτοβουλία του θυρωρού της, του ΛΑΟΣ, να κληθεί στην Προανακριτική Επιτροπή ο πρώην πρωθυπουργός». Σημειώνεται ότι η ΝΔ έχει αποχωρήσει από την Προκαταρκτική Επιτροπή.\nPublié par mark Ferran à l'adresse 2:28 μ.μ.


Dimitris P.: Χρυσή Βιτσιλάκη...\nΗ Χρυσή Βιτσιλάκη γεννήθηκε στην Αθήνα από Κρήτες γονείς. Είναι Καθηγήτρια και Αντιπρύτανις Οικονομικού Προγραμματισμού και Ανάπτυξης του Πανεπιστημίου Αιγαίου και Πρόεδρος της Επιτροπής Ερευνών του ιδίου Πανεπιστημίου.\nΤην περίοδο της χούντας μετανάστευσε με την μητέρα και την αδελφή της στις ΗΠΑ, όπου και ολοκλήρωσε το λύκειο, το πανεπιστήμιο, και το μεταπτυχιακό και διδακτορικό της δίπλωμα στην Κοινωνιολογία από το Πανεπιστήμιο του Σικάγο.\nΤο 1981 επέστρεψε με την Αλλαγή στην Ελλάδα, όπου συγκρότησε την πρώτη ερευνητική ομάδα του Ιδρύματος Μεσογειακών Μελετών για την μελέτη των τάξεων, και εργάστηκε με την ΟΒΕΣ και τη ΓΣΕΕ σε επιμορφωτικά προγράμματα για την εργατική τάξη. Το 1987 παντρεύτηκε τον Λοίζο Σορωνιάτη και απέκτησαν δύο παιδιά, τον Νικόλα και την Εύα. Η οικογένεια ζει μόνιμα στη Ρόδο από το 1989.\nΞεκίνησε την ακαδημαϊκή της σταδιοδρομία στο Τμήμα Κοινωνιολογίας του Πανεπιστημίου Κρήτης και από το 1990 διδάσκει στο Τμήμα Επιστημών της Προσχολικής Αγωγής και Εκπαιδευτικού Σχεδιασμού του Πανεπιστημίου του Αιγαίου στη Ρόδο. Τα γνωστικά της αντικείμενα είναι Κοινωνιολογία της Εκπαίδευσης, νέες μορφές εκπαίδευσης και Σπουδές Φύλου. Έχει διοργανώσει και υλοποιεί πρωτοποριακά προγράμματα ηλεκτρονικής μάθησης (e-learning) σε προπτυχιακό και μεταπτυχιακό επίπεδο. Διοργάνωσε και διευθύνει μεταπτυχιακό πρόγραμμα στις σπουδές φύλου και νέων μορφών εκπαίδευσης, απασχόλησης και νέων τεχνολογιών.\nΈχει έντονη και διαχρονική ερευνητική δραστηριότητα από το 1982 και ιδιαίτερα κατά τις τελευταίες δεκαετίες. Έχει συγγράψει και επιμεληθεί 10 βιβλία και πάνω από 50 δημοσιευμένα άρθρα και κεφάλαια σε βιβλία στην Ελλάδα και το εξωτερικό, σε θέματα εκπαίδευσης, εκπαιδευτικής μεταρρύθμισης, φύλου και νέων τεχνολογιών. Συμμετέχει ανελλιπώς σε εθνικά και διεθνή επιστημονικά συνέδρια και είναι μέλος πολλαπλών επιστημονικών οργανώσεων και δικτύων.\nΔιαχρονικά επιδιώκει τη σύνδεση της επιστημονικής της γνώσης με την διαμόρφωση πολιτικών, ιδιαίτερα στο χώρο της παιδείας. Διοργάνωσε το πρόγραμμα των πρώτων ολοήμερων σχολείων από το 1994 και διετέλεσε μέλος των Επιστημονικών Επιτροπών για τη θέσπιση του ολοήμερου σχολείου στην Ελλάδα. Σήμερα είναι, μεταξύ άλλων, μέλος της Ευρωπαϊκής Επιτροπής Εμπειρογνώμων για την Εκπαιδευτική Μεταρρύθμιση.\nΑκόμα, διαχρονικά συμμετέχει ενεργά στην κοινωνική και πολιτική ζωή, και ως υποψήφια σε επίπεδο τοπικής αυτοδιοίκησης πρώτου και δεύτερου βαθμού.\nΑναρτήθηκε από Δημήτρης Πουλτουρτζίδης στις 7:55 μ.μ.


God Eater 3: Η Bandai Namco μιλά για τα μελλοντικά σχέδια του παιχνιδιού | VideoGames24\nΕυχάριστα τα νέα που ανακοίνωσε η Bandai Namco για το τρίτο κεφάλαιο της σειράς God Eater το God Eater 3. Πρόσφατα, ο ARPG τίτλος έγινε διαθέσιμος στην Ιαπωνία. Η Bandai Namco αποκάλυψε τα σχέδια της για την υποστήριξη του παιχνιδιού στο μέλλον. Ανακοίνωσε ότι σχεδιάζει να δώσει αρκετά updates και βελτιώσεις στο gameplay αλλά και πολλά ακόμα.\nΣτην εκδήλωση που έλαβε χώρο στην Akihabara η Bandai Namco αποκάλυψε μερικές από τις βελτιώσεις που θα δούμε στο μέλλον. Μία από αυτές θα έχει να κάνει με το σύστημα μάχης, με την αύξηση της συνολικής ταχύτητας κατά τη διάρκεια της επίθεσης και περαιτέρω προσαρμογή των όπλων God Arc. Σχεδιάζουν επίσης να προσθέσουν περισσότερα στοιχεία στη δημιουργία χαρακτήρων καθώς και πάνω από 100 νέες αποστολές. Στη διάρκεια ενός Q&A ο Yusuke Tomizawa - γενικός παραγωγός της σειράς - ρωτήθηκε για τα DLCs και αν θα υπάρξει στο μέλλον μια νέα έκδοση του God Eater 3.\nΟ Yusuke Tomizawa απαντά, "Στο παρελθόν είχαν κυκλοφορήσει πλήρεις εκδόσεις των God Eater Burst και God Eater 2: Rage Burst". Ωστόσο, αναγνώρισε και ο ίδιος ότι αυτό έχει σαν αποτέλεσμα, "Κάποιοι άνθρωποι δίσταζαν να αγοράσουν το βασικό παιχνίδι εν αναμονή μιας πιο πλήρης έκδοσης". Ο ίδιος άφησε να εννοηθεί πως στόχος τους είναι να ακολουθήσουν ένα διαφορετικό δρόμο μέσα από πολυάριθμες ενημερώσεις. Για την ώρα, δεν έχει υπάρξει κάποια αναφορά για DLC. Η ομάδα ανάπτυξης θέλει να ενισχύσει το God Eater 3 μέσα από το δωρεάν DLC που θα κάνει διαθέσιμο.\nΤο God Eater 3 κυκλοφόρησε πρόσφατα για το PlayStation 4 στην Ιαπωνία στις 13 Δεκεμβρίου. Για τον υπόλοιπο κόσμο, όπου θα είναι διαθέσιμη και η Steam έκδοση θα κυκλοφορήσει παγκοσμίως στις 8 Φεβρουαρίου.\naction role-playingBandai NamcoBandai Namco EntertainmentGod EaterGod Eater 3Namco Bandai GamesPCPS4ShiftSingle-PlayerSteamVG24VideoGames 24Xbox One\naction role-playing, Bandai Namco, Bandai Namco Entertainment, God Eater, God Eater 3, Namco Bandai Games, PC, PS4, Shift, Single-Player, Steam, VG24, VideoGames 24, Xbox One\naction role-playingBandai NamcoNewsPC